cyanic-selkie/wikianc huggingface dataset:
ගයාත්‍රි ඩයස්
වෘත්තීය ජීවිතය
වයස අවුරුදු 17 දී අ.පො.ස උසස් පෙළ කරන අතරතුර ටී.එන්.එල් හි පිළිගැනීමේ නිලධාරිනිය ලෙස පත්වීමක් ලැබුවාය. ඇයගේ මංගල ටෙලිනාට්‍ය රංගනයට පිවිසියේ අලුත් අවුරුදු ටෙලිනාට්‍යය වන උදාර ගීතය හරහාය. ඇයගේ මංගල සිනමා අත්දැකීම 2001 දී වී. සිවදාසන් විසින් අධ්‍යක්ෂණය කරන ලද ඔබ මගේ වැව චිත්‍රපටයේ සහායක චරිතයක් හරහා පැමිණියාය. ඇයගේ ජනප්‍රිය චිත්‍රපට කිහිපයක් ලෙස සුවඳ දෙනුන ජීවිතේ, යමරජ සිරි සහ සේයා හැදින්විය හැක.
රංගනයෙන් ඔබ්බට
ඇය 1992 වසරේ ශ්‍රී ලංකා රූ රැජින තරඟයට සහභාගී වූ අතර 'මිස් ෆොටෝජනික්' කිරුළ දිනා ගත්තාය. 1994 දී ඇය මහරාජා කැපිටල් විසින් මෙහෙයවන ලද ‘සිරස රූ රැජින’ බවට පත් වූවාය.
මිසිස් ටොප් ඔෆ් ද වර්ල්ඩ් 2016 රූ රැජින තරගයට ඇය ශ්‍රී ලංකාව නියෝජනය කළාය. තරඟයේදී ඇය නවීන උඩරට නර්තන අංගයක් සඳහා වූ ‘මිසිස් ටැලන්ට්’ නම් තරගය ජය ගත්තාය. ඇය තරඟයේ පස්වන ස්ථානයට පත්විය.
External links
ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:ශ්‍රී ලාංකිකයෝ ප්‍රවර්ගය:රංගන ශිල්පීන් ප්‍රවර්ගය:ශ්‍රී ලාංකික නළුවෝ ප්‍රවර්ගය:සිංහල ජනයා
රුවන්
රුවන් (ඉංග්‍රීසි : Ruwan) යනු ශ්‍රී ලංකික නාමයක් වන අතර එය යොමු විය හැකි නම්;
දන්ත විකිරණවේදය
දන්ත විකිරණ ඡායාරූප සාමාන්‍යයෙන් X-rays ලෙස හැඳින්වේ. දන්ත වෛද්‍යවරුන් බොහෝ හේතු නිසා දන්ත විකිරණ ඡායාරූප භාවිතා කරයි: සැඟවුණු දන්ත ව්‍යුහයන් සොයා ගැනීම, මාරාන්තික (malignant) හෝ නිරපේක්ෂ (benign) ස්කන්ධයන් (masses) සොයා ගැනීම, අස්ථි දුර්වල වීම සහ දන්ත කුහර සොයා ගැනීම ආදී හේතු ඒ අතර වෙයි.
විකිරණ ඡායාරූප (රේඩියෝග්‍රැෆික් රූප) සෑදී ඇත්තේ, විවිධ ව්‍යුහ විද්‍යාත්මක ඝනත්වය මත පදනම්ව, විවිධ මට්ටම්වල මුඛ ව්‍යුහයන් විනිවිද යන පාලිත X-විකිරණ, X-ray පටලයක් හෝ සංවේදකයක් මගින් ග්‍රහණය කර ගැනීම මගිනි. අඩු විකිරණ ප්‍රවාහයක් පටලයට ඇතුළු වන බැවින් දත්, ලා පැහැයකින් දිස් වෙයි. X-කිරණ මෙම අඩු ඝන ව්‍යුහයන් වෙතින් පහසුවෙන් විනිවිද යන නිසා දන්ත දිරායාම්, ආසාදන සහ අස්ථි ඝනත්වයේ වෙනත් වෙනස්කම් සහ කාලාන්තර බන්ධන අඳුරු පැහැයක් ගනී. සාදා ඇති ද්‍රව්‍යයේ ඝනත්වය අනුව දන්ත ප්‍රතිෂ්ඨාපන (පිරවුම්, මස්තක (crowns)) ලා පැහැ හෝ අඳුරු විය හැක.
දන්ත රෝගියෙකුට ලැබෙන X-ray විකිරණ මාත්‍රාව සාමාන්‍යයෙන් කුඩා (සම්පූර්ණ මුඛ ශ්‍රේණියක් සඳහා 0.150 mSv පමණ) වේ. එය දින කිහිපයක පසුබිම් පාරිසරික විකිරණ නිරාවරණයට සමාන වේ; හෝ රට හරහා ගුවන් පියාසර කිරීමක් අතරතුර ලැබෙන විකිරණ මාත්‍රාවට සමාන වේ. (කුඩා ප්‍රදේශයක් ඉලක්ක කරගත් එක් කෙටි X-ray නිකුත් කිරීමකට සංකේන්ද්‍රණය වී ඇත). ඊයම් ආවරණ, ඊයම් ඒප්‍රොන්, සමහර විට ඊයම් තයිරොයිඩ් කරපටියක් භාවිතයෙන් අහඹු නිරාවරණය තවදුරටත් අඩු වේ. X-ray මූලාශ්‍රය සක්‍රිය වන විට, කාමරයෙන් පිටතට යාමෙන් හෝ ප්‍රමාණවත් ආවරණ ද්‍රව්‍ය පිටුපසින් සිටීමෙන් විකිරණ ශිල්පියාගේ නිරාවරණය අඩු වේ.
ඡායාරූප පටල, ඒවා සාමාන්‍ය ආලෝකයට සංවේදී බැවින්, X-ray විකිරණයට නිරාවරණය වූ පසු, ඒවා සාම්ප්‍රදායිකව අඳුරු කාමරයක රසායනික ද්‍රව්‍ය මාලාවකට නිරාවරණය වන ක්‍රියාවලියක් භාවිතා කරමින් සංවර්ධනය කළ යුතුය. මෙය කාලය ගතවන ක්‍රියාවලියක් විය හැකි අතර, සංවර්ධන ක්‍රියාවලියේ වැරදි හෝ වෙනත් වැරදි හේතුවෙන් රෝගියාට අමතර විකිරණවලට නිරාවරණය වෙමින් නැවත විකිරණ ඡායාරූප ලබා ගැනීමට සිදු විය හැක. සාම්ප්‍රදායික විකිරණ ඡායාරූප පටලය, ඉලෙක්ට්‍රොනික සංවේදකයක් මගින් ප්‍රතිස්ථාපනය කරන ඩිජිටල් X-ray, මෙම ගැටළු වලින් සමහරක් විසඳන අතර තාක්‍ෂණය පරිණාමය වීමත් සමඟ දන්ත වෛද්‍ය විද්‍යාවේ බහුලව භාවිතා වේ. ඒවාට අඩු විකිරණ මාත්‍රාවක් අවශ්‍ය විය හැකි අතර සාමාන්‍ය රේඩියෝ ග්‍රැෆික් රූප වලට වඩා ඉතා ඉක්මනින් සකසනු ලැබේ; බොහෝ විට පරිගණකයකින් ක්ෂණිකව නැරඹිය හැකිය. කෙසේ වෙතත් ඩිජිටල් සංවේදක අතිශයින් මිල අධික වන අතර ඓතිහාසික වශයෙන් දුර්වල විභේදනයක් ඇත, නමුත් නවීන සංවේදකවල මෙය බෙහෙවින් වැඩි දියුණු කර ඇත.
Periapical view
දතෙහි සහ අවට අස්ථිවල පෙරියපිකල් ප්‍රදේශය තක්සේරු කිරීම සඳහා පෙරියපිකල් රේඩියෝ ඡායරූප ගනු ලැබේ.
පෙරියපිකල් රේඩියෝ ඡායාරූප සඳහා, පටලය හෝ ඩිජිටල් ප්‍රතිග්‍රාහකය රූපගත කරන දත්වල සම්පූර්ණ දිගට සිරස් අතට සමාන්තරව තැබිය යුතුය.
අභ්‍යන්තර මෞඛ පෙරියපිකල් රේඩියෝ ඡායාරූපකරණය, එහි සරල තාක්‍ෂණය, අඩු පිරිවැය සහ අඩු විකිරණ නිරාවරණය මෙන්ම සායනික සැකසුම් තුළ බහුලව පවතින නිසා පූර්ව ශල්‍යකර්ම සඳහා බහුලව භාවිතා වේ.
Bitewing view
දත් මුල්වලින් දන්ත මස්තකය වෙන් කරන දත්වල මායිම් රේඛා වන සිමෙන්ති-එනමල් හන්දි (cementoenamel junctions) වලට අදාළව පසුපස දත්වල මස්තකය සහ ඇල්වෙයෝලර් අස්ථියේ උස දෘශ්‍යමාන කිරීමට Bitewing ඡායාරූප ගනු ලැබේ. පවතින ප්‍රතිස්ථාපන යටතේ අන්තර් දන්ත දිරාපත්වීම් සහ පුනරාවර්තන දිරාපත්වීම් පරීක්ෂා කිරීම සඳහා සාමාන්‍ය Bitewing රේඩියෝ ඡායාරූප බහුලව භාවිතා වේ. විස්තීර්ණ අස්ථි හානිය (extensive bone loss) ක් ඇති විට, දත්වලට අදාළව ඒවායේ මට්ටම් වඩාත් හොඳින් දෘශ්‍යමාන කිරීම සඳහා X-ray පටල සිරස් අක්ෂයේ දිගු මානයකින් පිහිටුවා තිබිය හැක. Bitewing දසුන් දත්වල කම්මුල සහිත පැත්තේ (Buccal) මතුපිටට අඩු හෝ වැඩි ලම්බක කෝණයකින් ගන්නා බැවින්, ඒවා පෙරියපිකල් (periapical) දර්ශනවලට වඩා අස්ථි මට්ටම් වඩාත් නිවැරදිව ප්‍රදර්ශනය කරයි. ඉදිරිපස දත් සඳහා Bitewing ඡායාරූප ගැනීම සාමාන්‍යයෙන් සිදු නොවේ.
Bitewing යන නමෙන් අදහස් කරන්නේ එක්ස් කිරණ පටලයේ මධ්‍යයේ පිහිටා ඇති කුඩා කඩදාසි හෝ ප්ලාස්ටික් ටැබ් එකකට වන අතර, එය සපා කෑ විට, එක්ස් කිරණ පටලය පිහිටීමට ඉඩ සලසයි, එවිට එය උඩු හනුවේ (maxillary) සහ යටි හනුවේ (mandibular) තොරතුරු ඒකාකාර ප්‍රමාණයෙන් ග්‍රහණය කරයි.
Occlusal view
Occlusal දර්ශනය මුඛයේ හෝ තල්ලේ අස්ථි හෝ ව්‍යාධි ව්‍යුහ විද්‍යාව හෙළි කරයි. පෙරියපිකල් හෝ Bitewing සඳහා භාවිතා කරන එක්ස් කිරණ පටලයේ ප්‍රමාණය මෙන් තුන් හතර ගුණයක් පමණ වන occlusal පටලය මුඛය තුළට ඇතුළු කරනු ලබන අතර එමඟින් උඩු හනුවේ සහ යටි හනුවේ දත් සම්පූර්ණයෙන්ම වෙන් කර ඇති අතර එක්ස් කිරණ පටලය නිකට යටින් හෝ නාසය මුදුනේ සිට පහළට කෝණිකව X-කිරණ වලට නිරාවරණය කරනු ලබයි. සමහර විට, පැරොටයිඩ් ග්‍රන්ථියෙන් කෙල රැගෙන යන ස්ටෙන්සන්ගේ නාලයේ ගල් (sialolith) ඇති බව තහවුරු කිරීම සඳහා එය කම්මුල ඇතුළත තබනු ලැබේ. occlusal දසුන සම්මත සම්පූර්ණ මුඛ ශ්‍රේණියේ ඇතුළත් නොවේ.
මුඛ අභ්‍යන්තර විකිරණ ශිල්පීය ක්‍රම
රෝග විනිශ්චය සඳහා අවශ්‍ය රේඩියෝ ඡායාරූප නිපදවීමට සහ නැවත ලබා ගැනීම වැළැක්වීම සඳහා නිවැරදි ස්ථානගත කිරීම ඉතා වැදගත් වේ. එමගින් රෝගියාව විකිරණ වලට නිරාවරණය වීම අවම කරයි. පරිපූර්ණ ස්ථානගත කිරීම සඳහා වන අවශ්‍යතාවලට ඇතුළත් වන්නේ:
ශක්ති වන සංවර්ධන විද්‍යාව
ශක්ති වන සංවර්ධන විද්‍යාව යනු වන සංවර්ධන විද්‍යාවේ එක් ආකාරයකි. මෙහි දී වර්ධන වේගය වැඩි ශාක හෝ දැවමය පඳුරු විශේෂ, තාපය හෝ බලය උත්පාදනය කිරීම වෙනුවෙන් ජීව ඉන්ධන නිපදවීම සඳහාම වගා කරයි. ශක්ති වන සංවර්ධන විද්‍යාවේ කොටස් දෙක වන්නේ කෙටි හුවමාරු වන ලැහැබ සහ කෙටි හුවමාරු වන සංවර්ධන විද්‍යාවයි. කෙටි හුවමාරු වන ලැහැබ් යනු පොප්ලර් හෝ විලෝ බෝග, අස්වනු නෙලා ගැනීමට පෙර අවුරුදු 2 සිට 5 දක්වා කාලයක වගා කිරීමයි. කෙටි හුවමාරු වන සංවර්ධන විද්‍යාව යනු ඇල්ඩර්, අළු, බර්ච්, ඕස්ට්‍රේලියාවේ කපුරු ගස්, පොප්ලර් සහ සයිකැමෝර් වැනි බෝග, අස්වනු නෙලා ගැනීමට පෙර අවුරුදු 8 සිට 20 දක්වා කාලයක වගා කිරීමයි. පොසිල ඉන්ධන වන ගල් අඟුරු, ස්වාභාවික වායු සහ තෙල් වෙනුවට වගා කළ ඉන්ධන භාවිතා කිරීමෙන් ලැබෙන වාසියක් වනනේ ඉන්ධන දහනයේ දී පිටවන ප්‍රධාන හරිතාගාර වායුවක් වන කාබන් ඩයොක්සයිඩ් ප්‍රමාණයට සමාන ප්‍රමාණයක්, ශාක වර්ධනයේ දී අවශෝෂණය කර ගැනීමයි. නමුත් පොසිල ඉන්ධන දහනයේ දී, කාබන් දහනය වීමෙන් වායු‍ගෝලීය කාබන් ප්‍රමාණය වැඩි වී කාලයත් සමඟ කාබන් තැන්පත් විමෙන් පෘතුවියේ කාලගුණය වෙනස් වේ. මෙය මිහිතලය උණුසුම් වීමට බලපාන මුල්ම හේතුවයි.
References
http://en.wikipedia.org/wiki/Energy_forestry
ගුණදාස අමරසේකර
ආචාර්ය ගුණදාස සූරියආරච්චි අමරසේකර (ඉංග්‍රීසි: Gunadasa Amarasekara) ශී‍්‍ර ලංකාවෙන් බිහිවූ විශිෂ්ට සිංහල නවකතාකරුවෙකි; කෙටිකතාකරුවෙකි; කවියෙකි; විචාරකයෙකි; චින්තකයෙකි.
ජීවන සටහන්
ඔහු ගාල්ල දිස්ත්‍රික්කයේ යටලමත්ත ප‍්‍රදේශයේ ගුරු නිවසේ 1929  නොවැම්බර් 12 වැනි දා උපත ලැබී ය. අමරසේකරගේ මව පාසැල් ගුරුවරියකි. පියා සිංහල වෙද මහතෙකි. ගාල්ල මහින්ද සහ නොළඹ නාලන්දා විද්‍යාලය යන විද්‍යාල වලින් මූලික සහ ද්විතීයික අධ්‍යාපනය ලැබීය. ආරම්භක සභාපති ලෝක අක්ෂි දාන සංගමය දේශබන්දු වෛද්‍ය හඩ්සන් සිල්වා, කරුණාරත්න අබේසේකර, හිටපු දේශිය වෛද්‍ය ඇමති ගෞරවණීය (වෛද්‍ය) ධර්මසේන ආටිගල, හිටපු වැවිලි ඇමති ගෞරවණීය රුපා කරුනාතිලක, සිංහලයේ මහාසම්මත භූමිපුත්‍ර පක්ෂයේ නායක ආචාර්ය හරිශ්චන්ද්‍ර විජයතුංග, ප්‍රවීන චිත්‍රපට නළු සහ වේදිකා නළු, නාටක කර්තෘ ආචාර්ය හෙන්රි ජයසේන, හිටපු සිලෝන් ක්‍රිකට් ක්‍රීඩක හා එන්ගලන්ත ලැන්කශයර් ක්‍රීඩක ස්ටැන්ලි ජයසිංහ, චිත්‍රපට නළු රවීන්ද්‍ර රූපසේන,  චිත්‍රපට නළු ආනන්ද වීරකෝන්, කීර්තිමත් සිවිල් නිලධාරි රිජ්වේ තිලකරත්න  ගුණදාස අමරසේකරසේකරයන්ගේ නොළඹ නාලන්දා විද්‍යාලයයේ සමකාලීනයෝය.
ලංකා විශ්ව විද්‍යාලයේ උපාධිධාරියකු වන අමරසේකර වෘත්තියෙන් දන්ත වෛද්‍යවරයෙකි. සිය සාහිත්‍ය සේවාව උදෙසා ආචාර්යඋපාධියෙන් පුද ලැබුවෙකි.
අමරසේකර නූතන ලාංකීය සාහිත්‍යයේ බොහෝ අවදානයට ලක් වූ පේරාදෙණි ගුරුකුලයේ සමාරම්භකයෙකි. සිය නිර්මාණවල වස්තු විෂය සහ ලේඛන ශෛලිය නිසා හෙතෙම සාහිත්‍ය ලෝකයේ මහත් ආන්දෝලනාත්මක චරිතයක් විය. පසුකාලීනව ගන්ධබ්බ ආපදානය වැනි කෘති මඟින් සිය මුල් නිර්මාණ සහ සාහිත්‍ය දර්ශනය පිළිබඳ ස්වයං විවේචනයක නිරත වූ අමරසේකර නව දැක්මකින් නිර්මාණකරණයට පිවිසිණි.
1970 න් පසු ඔහු සමාජ සංස්කෘතික සහ දේශපාලනික විවේචනයන්ට යොමු විය. 1980 සිට වර්තමානය දක්වා සිංහල විද්වත් සංවාදය තුළ ආධිපත්‍යය දරන ජාතික චින්ත සතවාදය නිර්මාණය කිරීමට නලින්ද සිල්වා සමග ගුණදාස අමරසේකරද පුරෝගාමී විය.
කෝට්ටේ යුගයෙන් පසු ක්‍රමයෙන් පරිහානියට පත් සිංහල කවිය නැවත සම්ප්‍රදාය සිය සම්ප්‍රදාය මත පිහිටුවීමෙහිලා අමරසේකර මූලික විය. 18 මත් සිව්පදයට සිර වූ ජනප්‍රිය කොළඹ කවිය මෙන් ම ඊට විකල්පයක් ලෙස ගෙන ආ නිසඳැස් කවිය ද ප්‍රතික්ෂේප කළ ඔහු සිංහල කවියේ අගමුල සොයා ගියේ ය. ඡන්දසින් විනිර්මුක්තව සිංහලෙන් කවි ලිවිය නොහැකි බව අවධාරණය කළ අමරසේකර වස්තු විෂයට අනුකූල විවිධ විරිත් ඔස්සේ සදාතනික පද්‍ය නිර්මාණ ගොන්නක් නිර්මාණය කළේ ය.
සිංහල සාහිත්‍යය විෂයයෙහි අමරසේකරගේ සම්ප්‍රදානයට බුහුමන් ලෙස 2008 නොවැම්බර් මස සිට 2009 නොවැම්බර් දක්වා අමරසේකර ප්‍රත්‍යාවලෝකණ වසර ලෙස නම් කර තිබේ.
වසර 2009 දී ඔහු ඉගෙන ගත් නාලන්දා විද්‍යාලය ඔහුට නාලන්දාවේ වැදගත්ම ආදි සිසුවාට පිරිනමන නාලන්දා කීර්ති ශ්‍රී සම්මානය පිරිනැමුවේය.
කෘතීන්
කෙටිකතා
පද්‍ය
විචාර
බාහිර බැඳි සහ ආශ්‍රිතයන්
ප්‍රවර්ගය:1929 උපත්
ප්‍රවර්ගය:ශ්‍රී ලාංකික බෞද්ධයෝ ප්‍රවර්ගය:ආදි නාලන්දියයෝ ප්‍රවර්ගය:ශ්‍රී ලංකාවේ දන්ත ශල්‍ය‍වෛද්‍යවරු
ප්‍රවර්ගය:ශ්‍රී ලාංකික පද්‍ය රචකයෝ ප්‍රවර්ගය:ශ්‍රී ලංකාවේ ලේඛකයෝ ප්‍රවර්ගය:චරිත කතා ප්‍රවර්ගය:ශ්‍රී ලාංකික ලේඛකයෝ
ප්‍රංශ හා කැනේඩියානු සාහිත්‍යය
ප්‍රංශ කැනේඩියානු සාහිත්‍යය ඉංග්‍රීසි සාහිත්‍යයෙන් පරිබාහිරව පරිණාමය විය. එම සාහිත්‍යය මව් සංස්කෘතියේ සම්බන්ධයකින් තොරව එයටම ආවේණික වූ ලක්ෂණයන්ගෙන් සමන්විතව පරිණාමණය විය.
1802 දී පමණ කැනඩා පුස්තකාලයක් ඇරඹිණි. එය කැනඩාවේ පළමු පුස්තකාලය විය. එහෙත් බ්‍රිතාන්‍ය පුස්තකාලයක් ඇරඹූයේ එයට අවුරුදු දහසයකට පසුවය. මෙහිදී පැවසිය යුතු කරුණක් වන්නේ මෙම පුස්තකාලයේ භූමි විද්‍යාව, ස්වභාවික විද්‍යාව ආශ්‍රිත ලිපි සඳහා අසාමාන්‍ය නාම තිබීමය. අපරදිග හා උත්තර කැනඩාව එක් වීමෙන් මෙම පුස්තකාලයේ තිබූ කෘතීන් මොන්ට්‍රියෙල්හි කැනේඩියානු පාර්ලිමේන්තුවට ගෙන එන ලදී. 1845 අප්‍රේල් 25 වන දින යම් අසාමාන්‍ය සිදුවීමක් සිදුවිය. එනම් කැනේඩියානු පාර්ලිමේන්තුවට යම් පිරිසක් විසින් ගිනි තැබීමයි. මෙම සමයේ දී උගතුන් විසින් විවිධ කෘති රචනා කර ඇති නමුත් ගිනිබත් වීමෙන් අනතුරුව බේරාගෙන ඇත්තේ කෘති අතලොස්සකි.
ප්‍රංශ කැනේඩියානූ නවකථාවේ නැඟීමට හේතු වූයේ 1837 අපරදිග කැනඩා අරගලයත්, සහ නවීන ප්‍රාථමික පාසල් අධ්‍යාපනයත්, කියුබෙක් ජාතිමාමකත්වයත්ය. ප්‍රථම ප්‍රංශ-කැනේඩියානු නවකතාව ලෙස සැළකෙනුයේ ෆිල්ප් ඉග්නස් ෆැන්සිස් යුබර්ට් ද ගැස්පේ ගේ l' influence d'un lire ය.ප්‍රංශ ඓතිහාසික නවකතා හා ගැමි නවකතා ශෛලීන් යටපත්විය.ප්‍රථමයෙන්ම ප්‍රසිද්ධ වූ ප්‍රංශ රචකයෝ(බල්සාක් වැන්ගෝව) ඉතා උසස් කොට සළකනු ලැබූහ.
ක්‍රි.ව 1866 දී පමණ ජීවත්වූ හෙන්රි රේමන් කැස්ග්‍රේන් පියතුමා එරට පළමු සාහිත්‍ය සිද්ධාන්තවාදියා විය. සාහිත්‍යයේ ඉලක්කය විය යුත්තේ නියම කතෝලික මානසිකත්වය පිළිබඳ දැක්මක් ගොඩනැගීමයි යන්න ඔහු විසින් ඉදිරිපත් කළ ප්‍රධානම තර්කය විය. ක්‍යුබෙක් හි රචකයෝ මෙම අදහසට අනුව ලියූහ. එහෙත් Louis – Honore Frechette හා Arthur Bules වැනි සමහර කතුවරු මෙම සම්ප්‍රදාය බිඳහෙලා නොයෙක් සිත් ඇදගන්නා සුළු කෘතීන් රචනා කළහ. මෙම රටාව මොන්ට්‍රියෙල් ලවාල් විශ්ව විද්‍යාල වලින් බිහි වූ ලේඛකයන් විසින් 1930 වර්ෂය පමණ වන තෙක් අනුගමනය කරන ලදී. මේ සම‍යේ ප්‍රමුඛත්වයක් උසුලනු ලැබුවේ මානසික හා සමාජීය පසුබිමක් සහිත නවකතාය.ප්‍රථම වරට ග්‍රේබ්‍රියල් රෝයි සහ ඇනි හර්බට් යන කතුවරියන් ජාත්‍යන්තර අවධානය දිනා ගත්හ. මෙම කාල වකවානුවේ කියුබෙක් වේදිකාවද කරළියට පැමිණියේය.
ප්‍රංශ කැනේඩියානු සාහිත්‍යය විශාල ලෙස පුළුල් වීමට බලපෑවේ දෙවන ලෝක යුද්ධය, 1950 දී ඇති වූ කාර්මීකරණයේ හා ක්‍රි.ව 1960 නිහඩ විප්ලවයයි. තව ද ඇන්ටොයින් මේලෙට් විසින් prix gonocourt සම්මානය දිනාගැනීමත් සමඟම ප්‍රංශ කැනේඩියානූ සාහිත්‍යය කෙරෙහි ජාත්‍යයන්තර අවධානය ඇතිවිය.
කියුබෙක් සාහිත්‍යයේ පර්යේෂණාත්මක අංශයක් දියුණු වූයේ කිවිවර නිරකොලේ බ්‍රොසාඩ් ගේ කවි වලිනි. ඉංග්‍රීසි හා ප්‍රංශ භාෂාව කතා කරන්නන්ගේ සමාජීය හා සංස්කෘතිකමය ආතතිය විදහා දැක්වීමට Roch carrier ගේ The hockey sweater කෘතිය සමත් විය.
සටහන්
{|
රුක්මණී දේවී
ඩේසි ඩැනියල්ස් (1923 ජනවාරි 15 — 1978 ඔක්තෝම්බර් 28) වු කල් ශ්‍රී ලංකවේ ජීවත් වු ප්‍රවීණ රංගන ශිල්පිණියක් සහ ගායිකාවකි. රුක්මණී සංස්කෘතියට අයත් ජනප්‍රිය කලාකාරිනියකි. ප්‍රථම සිංහල සිනමාවේ නිළිය මෙන්ම සිංහල සිනමාවේ අග්‍රගනය නිළිය ද, සිංහල සංගීතයේ අග්‍රගනය්‍ය ගායිකාව ද වේ. ශාන්ත මැතීවී විදුහලේදී විවිධ ප්‍රසංග සඳහා රුක්මණී දේවි සහභාගි වුවාය.ඇය ශ්‍රී ලංකාවේ අසහාය ගීත කෝකිලාවක් ලෙස හදුන්වනු ලැබයි. වේදිකා රංගනයෙන් රංග දිවිය ඇරඹු ඈ රිදී තිරයට පැමිණ සියයකට අධික චිත්‍රපට සංඛ්‍යාවක රගපෑවා ය. ග්‍රැමෆෝනක් යුගයේදි ශ්‍රී ලංකාවේ ඉදිරියෙන්ම සිටි ගිත කෝකිලාව විමට තරම් ඇය භාග්‍ය සම්පන්න වුවා ය. ඇයගේ මරණයෙන් පසු ඈ සරසවිය රණ තිසර (ජීවිතයේ එක් වරක් පමණක් පිරිනැමෙන) සම්මානයෙන් 1979 සරසවි සම්මා උළෙලේදි පිදුම් ලැබුවාය.
වේදිකා රංගනයෙන් තිරයට පිවිසෙන ඈ, ලංකාවේ ප්‍රථම නිළිය වූවාය. ගායනයෙන් ගීත කෝකිලාවිය ද වූ ඇය ඉතාම නිහතමානී කාන්තාවක වූ අතර ඇය තුළ තිබූ විනය හා කැපවීම ආදර්ශවත් ය. පුරාවෘතයක්‌ බඳු වූ රුක්‌මණී දේවි නම් වූ සුවිශේෂී කලාකාරිය බිහි වූ සමාජ හා සංස්‌කෘතික පසුබිමද පිරිස්‌සා බැලීමේ දී, රුක්‌මණීය ම කියා ඇති පරිදි කාන්තාවක්‌ කලාවට සම්බන්ධ වීම, අවඥාවෙන් සැලකූ යුගයකි. නිළියන් ගැන කතා කරන විට "මොනවද ඔය ටීටර් කාරයෝ" යෑයි මහජනයා සඳහන් කළේ ඉතාම පහත් කොටසක්‌ ගැන කතා කරන කලෙක මෙ නැයි 1956 දී ලියා පළ කළ "මගේ ජීවිත විත්ති" නම් වූ ග්‍රන්ථයෙහි ලා කියා පායි. එබඳු වටපිටාවක නිළියක හා ගායිකාවක ලෙස කලාවට ප්‍රවිශ්ට වීමට තරම් රුක්‌මණී දැක්‌ වූ එඩිතර භාවය අගනේ ය. අද පවතින නිළි සංස්කෘතියට ඉඩ ලබා දුන්නේ ඇයයි.
ළමා විය සහ තරැණ අවධිය
රැක්මණි දේවි නුවරඑළිය රම්බොඩ නම් ග්‍රාමයේ 1923 ජනවාරි 15 දින උපත ලැබූ ඩේසි රාසම්මා ඩැනියල්ස් ලෙස කොළඹ වෙට්ටි ක්‍රිස්තියානි පවුලක උපත ලැබුවාය. ගැහැනු දරුවන් පස් දෙනෙකුගෙන් සමන්විත වූ පවුලක පවුලේ දෙවෙනියා වු ඩේසිගේ පියා ජෝන් ඩැනියෙල් නම් වැවිලිකරැවකු වු අතර ඇගේ මව වු පෙලන් රෝස් ගුරැවරියක වුවා ය. වැඩිමහලු සහෝදරිය මේබල්, තම එකම සොයුරු පෙඩ්රික්‌, වැඩිමහල් බාල සහෝදරී ප්ලොරන්ස්‌, මද්දුම බාල සහෝදරී හෙලන් සහ බඩ පිස්සී සරෝජනී ය.
පියා වූ ඡේ. ඩී. ඩැනියෙල්ස්‌ ඒ කාලයේ ඔහු වත්තක රැකියාවක්‌ කළේය. මව හෙලන් රෝස්‌ ඩැනියෙල්ස්‌ ගුරුවරියකි. මෙම දම්පතීන්ගේ දෙවැනි දියණිය කුඩා අවදියේ සිට ම ගීතයට තදින් හද බැඳුණි. බාල අවධියේ ම පල්ලියේ ගීතිකා ගායනාවන්ට යොමු කිරීම නිසාවෙන් ඇය කිතුණු පරිසරයට බෙහෙවින් අනුගත වූවා ය. එ පරිදි කුඩා කල සිට ම ගීත ගැයීම හේතුවෙන් ස්වර උච්චාරණ ක්‍රමයට ගීත පදමාලාව හැසිරවීමට සතතාභ්‍යාසයේ යෙදීම නිසා ගායනයේ දී විශිෂ්ඨ වූවා ය. සත් හැවිරිදි වත් ම ඩේසි ඩැනියල් ශිෂ්‍යාවට මැතිව් විදුහලේ වේදිකාවට පිවිස නර්තනයේ යෙදෙමින් ගායනයක් ඉදිරිපත් කිරීමේ අවස්ථාව උදා වූවා ය. එම පළමු ගීතය ම ළමා ගායිකාවක් ලෙස ජනප්‍රියත්වයට පත් වීමට ප්‍රමාණවත් වූවා ය. "ට්‌වින්කල් ට්‌වින්කල් ලිට්‌ල් ස්‌ටාර්" "දිලෙන් දිලෙන් පුංචි තරු" නමැති ඉංග්‍රීසි කවිය කී හැටි, පාසලේදී ඉගෙන ගත් ඉංග්‍රීසි ගීත, කවි හා පල්ලියේදී කියන ලද ගීතත්, කට පාඩම් කරගැනීමට ඇය පුරුදු වී සිටියා ය. ලක්‍ෂමී බායි, සුසිලා ජයසිංහ වැනි එම යුගයේ ජනප්‍රියව සිටි ගායක ගායිකාවන් ගැයූ "විජිත සුන්දර පුෂ්ප උයනේ", "මහමුනි ශ්‍රී පාද තැබූ ලංකා දීපේ", "එන්න පායා" ආදී ගීතයන් ආසාවකින් ගැයූ ඇය ලක්‍ෂ්මී බායි, සුසිලා ජයසිංහ සහ රෙජිනා ඇනී බොතේජු වැනි සුප්‍රකට ගායිකාවක්‌ වීමට ඇත්නම්, කියා දිවා රෑ සිහින මැව්වා ය.
ඇයගේ පියා සංගීතය ප්‍රිය කළ අයෙකු ලෙස තම දුවණියට මිහිරි හඬින් ගී කීමට පුළුවන් බව මුලින්ම දුටු තැනැත්තා ඔහු ය. ගායිකාවක්‌ වශයෙන් රටට හඳුන්වා දීමට මුලින්ම අදහස්‌ කරනු ලැබූයේ ඇයගේ දයාබර පියා ය. රම්බොඩ හැර දමා පසුකලෙක මොරටුවේ පදිංචියට පැමිණ වැඩිදුර අධ්‍යාපනය සඳහා වේල්ස්‌ කුමරි බාලිකා විදුහලට ඇතුළත් කෙරුණි. එතැනින් සිප්සතර හදාරා දෙවැනි වරට වැල්ලවත්තේ සෙන්ට්‌ ක්‌ලෙයාර්ස්‌ විදුහලට ඇතුළත් කෙරුණි. ඇයගේ මවද එහි ගුරුවරියක වූවාය. ඉන්පසු දෙමටගොඩ සෙන්ට්‌ මැතිව් විද්‍යාලයේ ඉගෙනුම ලබද්දී විවිධ ප්‍රසංගවල රඟපෑමට අවස්‌ථාව ලැබුණි. එවිට ඇයගේ වයස අවුරුදු 12 කි. එහිදී දෙව් දූතයෝ යන නාට්‍යයේ රගපා දස්‌කම් දැක්‌ වූ තැන චන්ද්‍රලේඛා හා සී. ඒ. පෙරේරා ගුරුතුමියන් යටතේ හොඳ හැටි පුහුණුව ලැබුවාය.
කොළඹ ප්‍රදේශයෙ හි ළමාවිය ගත කළ ඇය ප්‍රාථමික අධ්‍යාපනය ලැබුවේ ශාන්ත මැතිව් විද්‍යාලයෙනි. පසුව ඇය වැල්ලවත්ත ශාන්ත ක්ලොරාගේ විද්‍යා‍ගයේදි ඇතුළත් දී එහි දී අධ්‍යාපන කටයුතු හැදැරෑවා ය.
කුඩා අවධියේ සිටම ඇය නර්තනට ගායනයටත් දස්කම් පෑවාය. හත්වන වියේදි නත්තල් කැරොල් ගායක සද"හාද ඇය සහභාගි වුවාය. පාසල් ගුරුවරියක් ද සුප්‍රකට නෘත්‍යාංගනාවක වු "චන්ද්‍රලේඛා" ඇගේ කලා ලොව ගුරුවරිය වූයේ ය. ඇයගේ සහජනයෙන් ඇති දක්ෂතා හදුනාගැනිමේ ප්‍රතිඵලයක් ලෙස ඇය සපත්තු සාදන්නාගේ බිරිද යන නත්තල් නාටකයේ ප්‍රධාන චරිතය සදහා තොරාගනු ලැබුවාය. මෙම නාටකය වැල්ලවත්ත ශාන්ත ‍ක්ලොරාගේ පාසලේදි පුහුණු කර ඉදිරිපත් කරනු ලැබීය.
ඇයගේ මෙම රංගනය දුටු වෝල්ටර් අබේසිංහ නම් නාට්‍ය නිෂ්පාදකයා ඇගේ පියාගේ අවසරයද ඇතිව එහුගේ රමායනය නාට්‍යයේ සීතාගේ චරිතය සදහා තෝරා ගත්තාය. සිංහ නාට්‍ය සභාව විසින් ඉදිරිපත් කරනු ලැබු මෙම නාට්‍යය 1935 ඇය වයස අවුරැදු 12 රග දක්වනු ලැබීය.
ගායනය
ඇය ගායනයට පිවිසෙනුයේ 1906 දී පෙරළියක් ඇති කළ ග්‍රැමෆෝන් යුගයේ දී ය. ඇගේ ගීතවල ක්‍රිස්තියානි ආභාසය තිබුණි. එමෙන්ම ඇය 1939 කාලයේදී ගුවන් විදුලි සංගිත වැඩසටහන් වලට සහභාගි වුවාය. ඇය ගැයූ ප්‍රථම ග්‍රැමෆෝන් ගීතය සිරි බුද්ධගයා විහාරේ ගීතයයි. ඇය සමඟ එච්.ඩබ්ලිව්. රූපසිංහයන් 1939දී ගැයූ "සිරි බුද්ධගයා විහාරේ" නම් ගීතය පළමුවරට ග්‍රැමෆෝන් තැටියකට ගායනා කලා ය. එවිට ඇයගේ වයස අවුරුදු 13 කි. රූපසිංහ මාස්‌ටර් ඇය ගී ලොවට ගත් පසු "ඩේසි" නාමය ඉවත් කොට රුක්‌මණී දේවි යෑයි නම තැබුවේ ය. මෙම ගීතය ජනප්‍රිය වූ විගස ග්‍රෑමෆෝන වෙළඳ තැටි සඳහා ගීත දහයකට වැඩි ප්‍රමාණයක් ද, චිත්‍රපට පසුබිම් ගීත ද, විරිදු හා කණ්ඩායම් ගීත ද බොහෝ ප්‍රමාණයක් ගායනා කර දායාද කර දුන්නා ය. රූපසිංහ මාස්‌ටර් සමගින් බොදු ගී ගායනා කරන ලද අතර, කාර්ගිල්ස්‌ සමාගමේ ගේබ්‍රියෙල් ගුණරත්න මහතාගෙන් එච්.එම්.වී. තැටිවලට (HMV Disks) ගීත ගායනයට ඇරයුම් ලැබුණි. "සිරි බුද්ධගයා විහාරේ" හි තාලය හා සංගීතය ඇසෙන සැම විටම ආගමික හැඟීමෙන් ශ්‍රාවක සිත් කිලිපොලා යයි. කලා ක්ෂේත්‍රයේ ග්‍රැමෆෝන යුගය ලෙස හැඳීන් වූ කාල පරිච්ඡේදය හා නූතන යුගය ආබද්ධ කිරීමේ සන්ධිස්ථානය වූයේ රුක්මණී දේවියයි. ග්‍රැමෆෝන යුගයේ සිට වර්තමාන යුගයට ඇය පිවිසෙන්නේ වෙස් මුහුණු, සිවම්මා ධනපාල, ඔතේලෝ, වෙස්සන්තර නාට්‍ය හා අහසින් පොළොවට රූගත කිරීම්වලට දායකවීමෙනි. ඒ කල් හි රුක්මණී දේවිය නවක නිළියන්ගේ ආදරණීය ඩේසි අක්කා වූවා ය.
ඇය ගීත, චිත්‍රපට, වේදිකා නාට්‍ය බොහෝමයකට ම දායක වී ඇත. විචාරකයන් ඇය "මෙලඩි ක්වීන්" ලෙස හැඳින්වුයේ ඇගේ ගීත නිසාවෙනි. රුක්මණී අනෙක් සංගීඥයන් මෙන් සංගිතය ඉගෙන නොතිබිණි. රුක්මණියට අපරදිග සංගිතයට මෙන්ම ඉන්දීය පෙරදිග රාගධාරී සංගිතයට ද අනුවද ගීත ගායනා කළ හැකි වූවා ය. ඇය ලංකාවේ එකල් හි සිටි හොඳම පොප් ගායිකාව ද වුවාය. 1947 ගුවන් විදුලි ශ්‍රවණ පර්යේෂණයකදී ඇය ජනප්‍රිය ගායන ශිල්පින් අතර 2 වන ස්ථානයට පත්විය.
ඇය විසින් "ලොවේ දසත පුජිත" - ගරු සිංහල ජාතියෙ උපන්න විරිඳු ගීතය ද සැඟවුණු පිළිතුර චිත්‍රපටයේ ද්‍රවිඩ පිටපත වන කුසුමලතා හි ද්‍රවිඩ ගීතයක් ද ඇය ගැයුවා ය.
වේදිකාව
ඇය මෙම කලාවට අවතීර්ණ වනුයේ වේදිකා නාට්‍යය නුර්තිය පිරිහෙන කාලයේ දීය. එකල් හි ලාංකික කලා ක්ෂේත්‍රය ගොඩ නැඟුනේ සාම්ප්‍රදායික වූ ජන කවීන්ගෙන් හා ශාන්ති කර්ම, යකදුරු ක්‍රියාවන් ආශ්‍රිතව බිහි වූ යාතිකා මෙන්ම, දේශීය සංගීත භාණ්ඩ උපයෝගී කර ගනිමිනි. වෙස්සන්තර, සඳකිඳරු, කුස ජාතකයන් වැනි වූ ආගමික කථා හා රාමායනය, අශෝක මාලා වැනි දෘෂ්‍ය කාව්‍ය අනුසාරයෙන් රඟ දැක් වූ නාට්‍ය හා නූර්ති ගී දිවයින පුරා ජනප්‍රිය වී තිබුණි. 19 සියවස ආරම්භයේ දී ම එදා පැවති කෝපි කඩේ හා නිවෙස්වල ගීත ඇසීමට ග්‍රැමෆෝනය ජනප්‍රිය වූයේ ය. නාට්‍ය කණ්ඩායම් ලක්දිව පුරා සංචාරය කරමින් වේදිකා නාට්‍ය රංගනයෙන් හා නූර්ති ගී ගැයීමෙන් ප්‍රේක්ෂක ජනප්‍රියත්වය ඇති කළේ ය. එකල නිළියක වීම පිළිබඳ සාමාන්‍ය ජනයා අප්‍රසාදය පළ කරමින් එය පහත් ලෙස සළකමින් හංවඩු ගැසී තිබුණි. එම නාට්‍යවල ගී ගැයීම හා ස්ත්‍රී චරිතයන් හි රංගනය යෙදුණේ ස්ත්‍රී ලෙස වෙස් ගත් පිරිමින් ය. පුරුෂ ආධිපත්‍යයට පැතිර වූ කාල වකවානුවක් අතීතයේ පැවති බැවින් කාන්තාවන්ට නර්තනය හෝ ගායනයට වේදිකාව තහනම් කලාපයක් වීම ලක්ෂණයකි. කාන්තාවක් වේදිකාවට පිවිස පුරුෂයින් සමඟ නර්තනයේ, රංගනයේ හෝ ගායනයේ යෙදීම ස්ත්‍රී විලාපයකට හේතුවන ක්‍රියාවක් ලෙස එදා සමාජය සැලකූ අතර ටීටර්කාරියෝ, බයිස්කෝප් කාරිනියන් ලෙස ඔවුන් සමච්චලයට පත් කරමින් විවාහයකට හෝ නුසුදුසු අය ලෙස සැලකුවේ ය. එම කාල වකවානුව තුල ජීවත් වූ ස්වදේශීය කාන්තාවෝ නර්තනය, ගායනය ප්‍රතික්ෂේප කළා ය.
ඇයගේ ප්‍රථම වේදිකා නාට්‍යය වූයේ රාමායනයයි. එහිදී ඇය සීතාවගේ භූමිකාවට රංගනයෙන් දායක වීය. ඇගේ ස්ත්‍රී දේහ ලක්ෂණ, හඬ හැසිරවීම, වේදිකාවට පිවිසීමේදී ප්‍රේක්ෂකයා අමන්දානන්දයට පත් කළේය. එබැවින් සමකාලීන නාට්‍ය නිෂ්පාදකයෝ ඇයගේ සහභාගිත්වය තම නර්තනයට, ගායනයට නිරතුරුව අපේක්ෂා කරන ලදි. මේ අතර තුර කාලයේ දි රුක්‌මණි සමග නාට්‍යවල රඟපෑමෙන් හඳුනාගත් ස්‌ටැන්ලි මල්ලවආරච්චිගේ මාර්ගයෙන් එඩී ජයමාන්නත් මිනර්වා සංචාරක නාට්‍ය කණ්‌ඩායමත් ඇයට හඳුනා ගන්නට ද ඊට එක් වීමට ද භාග්‍යය ලැබිණ. මෙහිදී නර්තනයෙන් හා රංගනයෙන් බොහෝ දුරට සහභාගි නොකර ගායනයට පමණක් අවස්ථාව ලබා දී ඇත. නාට්‍යයක් විටින් විට රඟපෑමේදී එම කොටස් අතරතුර වේදිකාව සැරසීමට එදා බොහෝ වෙලාවක් ගත වූයේ ය. එම විරාමය තුළ ප්‍රේක්ෂකයා රඳවා තබා ගැනීම සඳහා විටින් විට රුක්මණී දේවී ගීත ගායනය සඳහා මිනර්වා නාට්‍ය කණ්ඩායම විසින් යොදවන ලද්දේ ය. ප්‍රේක්ෂකයාට මෙන්ම රුක්මණී දේවියට ද මෙය නව අත්දැකීමක් වූවා ය. ඇයගේ පුරුදු ගීත ගායනය නිදහසේ ඉදිරිපත් කිරීමට මෙම අවස්ථාව බෙහෙවින් ප්‍රයෝජනවත් වූවා ය. මුල් කාලයේ වේදිකා නාට්‍ය රඟපෑවත් ඇය එතරම් ජනප්‍රියත්වට පත් නොවුවා ය.
රාමායණය, මායාවතී, රෝහිණී වැනි නාට්‍ය කිහිපයක රඟපා ජනප්‍රියත්වයට පත්වු ඇය මිනර්වා නාට්‍ය සංගමයට බැඳුනා ය. රුක්මණී වඩා ප්‍රිය කළේ ගීතයට ය. ඇය අවතාරය නාට්‍යයෙන් අරඹා එම සංගමයේ නිපද වු නාට්‍යවල අතිරේක ගායිකාවක ලෙස ද දායක වූවා ය. කඩවුණු පොරොන්දුව නාට්‍යෙයේ රංජනීගේ චරිතයට පණ පෙවීමෙන් රඟපෑමද ආරම්භ කළා ය.
එදා රාමායනයෙන් වේදිකාවට පිවිස 1939 දී ඇයගේ ප්‍රථම රංගනය ඉදිරිපත් කළාය. ඉන් පසු බද්දේගම රතනසාර විද්‍යාලයේ ගුරුවරුන් හා ළමුන් සමග එක්‌ වී ''ජී.පී.පී. ආටිගල'' මහතාගේ "රෝහිණී" දෘශ්‍ය කාව්‍ය නාටකයේ රඟ පෑවා ය. ටී. ඩී. තාඹුගල සහ ඒ. එන්. ද සිල්වා මහත්වරුන් "මායාවතී" නාටකයේ රඟපෑවේ එවකට ප්‍රවීන ගායකයකු වූ සූරියසං කර් මොල්ලිගොඩ ද සමඟිනි. ලුමන් රාජපක්‍ෂගේ "රාජ ද්‍රෝහියා" නාට්‍යයේ ස්‌ටැන්ලි මල්ලවආරච්චි සමග රඟපෑවා ය. මොරටුවේ රඟදැක්‌ වු "රංගල අප්පු" නාට්‍යයෙ හි මුල සිටම අග දක්‌වා විකට චරිතයක්‌ එඩී ජයමාන්නයන් සමගින් මුල්වරට රඟ පෑවා ය. සිස්‌ ඩයස්‌ගේ "ජානකී හරණයේ" ජානකී ලෙස ද, "කීකරු බිරිඳ" නාට්‍යයේ කීකරු බිරිඳ ලෙසද රඟ දැක්වීය. විශාඛා විදුහල් නාට්‍යක වූ "සිරිසඟබෝ" හි රාජ දේවිය වූවා ය.
සිනමාගමනය
ඇය මෙරට ප්‍රදර්ශනය කෙරුණු ප්‍රථම සිංහල කථානාද චිත්‍රපටය වූ කඩවුණු පොරොන්දුව චිත්‍රපටයේ රංජනීගේ චරිතය රඟපෑවා ය. මුලින් ම ප්‍රේක්ෂකයන්ගේ ගර්භාවට ලක්වන චරිත කඩවුණු පොරොන්දුව වැනි චිත්‍රපටවල රඟපෑ නමුත් පසුව ප්‍රේක්ෂක අනුකම්පාව දිනාගත හැකි දෛවයෝගය වැනි චරිත රඟපෑවා ය.
කඩවුණු පොරොන්දුව නාට්‍යය සතර දිසාවේ 800 වාරයක්‌ වේදිකාගත වී ඉමහත් ජනාදරයට පත් වූ නාට්‍යයකි. මේ අතරතුර කාලයේ දී ඉන්දියාවෙන් පැමිණි එස්‌. එම්. නායගම් මහතා කඩවුණු පොරොන්දුව නාට්‍යය නරඹා තිරයට නැඟීමට අදහස්‌ කොට බී.ඒ.ඩබ්ලිව්. ජයමාන්න මහතා සමග කතිකා කර, ගිවිසුම් අත්සන් කොට 1946 දී ඉන්දියාවට ගොස්‌ චිත්‍රපටයට රූ ගත කිරීය. ඇය ඒ පිළිබඳව සඳහන් කළේ ඇගේ ජීවිතයේ ලැබූ අභිමානවත් අත්දැකීමක් ලෙස ය. "කොළොම්බස් අමෙරිකාව සොයා ගත්තා සේ" ඇය ප්‍රථම සිංහල කථානාද චිත්‍රපටයට දායක වූ බවය. එහි ප්‍රධාන චරිතය වූ රංජනීගේ චරිතය රුක්‌මණී දේවි රඟපෑවා ය. 1947 ජනවාරි 21 වෙනි දින රාජ්‍ය අනුග්‍රහය සහිතව මහාමාන්‍ය ඩී.එස්. සේනානායක මැතිතුමාගේ ප්‍රධානත්වයෙන් හා සිනමා රසික රසිකාවියන් බොහෝ දෙනෙකුගේ සහභාගිත්වයෙන් කොළඹ කිංස්ලි සිනමාහලේදී කඩවුණ පොරොන්දුව ප්‍රථම සිංහල කථානාද චිත්‍රපටය ප්‍රදර්ශනය කරනු ලැබීය. එහිදී ඩේසි ඩැනියල් හෙවක් රුක්මණී දේවිය ප්‍රථම සිංහල චිත්‍රපට නිළිය ලෙස කිරුළු පැළඳී ඓතිහාසික දිනය ද විය. ඉන් පසුව ද නිර්මාණය වූ නාට්‍යවල හා චිත්‍රපටල ප්‍රධාන නිළි චරිතයට ඇය දායක වූවාය. ග්‍රැමෆෝන් මෙන්ම නූර්ති ගී ද ගැයූ රුක්මණී දේවි ප්‍රතිභාපූර්ණ කලාකාරිණියක්, වේදිකා හා චිත්‍රපට නිළියක් වශයෙන් සක්‍රීයව හිමි කලා ක්ෂේත්‍රයේ පසුතලය ස්ථාපිත කරනු ලැබූයේ එච්. ඩබ්ලිව්. රූපසිංහ මාස්ටර් සමඟ ගැයූ ‘සිරි බුද්ධගයා විහාරේ’ ගීතයෙනි. ඇය නිළියක ලෙස කපටි ආරක්ෂකයා (මල්ලිකා), වැරදුණු කුරුමානම (ස්වර්ණා), පෙරළන ඉරණම (සුවිනීතා), හදිසි විනිශ්චය (කාන්ති), සැඟවුණු පිළිතුර (කුසුමලතා), උමතු විශ්වාසය (දිවිත්ව චරිත මව සහ දුව), කැලෑහඳ (මාලිනී), අයිරාංගනී (අයිරාංගනී), මත්භේදය (කුසුමා), පෙරකදෝරූ බෑණා (මාලිනී), දොස්තර (චන්ද්‍රා) ලෙසත් රඟමින් ඇය අලුත උපන් සිනමාවට දායකත්වය සැපයුවා ය.
ඇය රඟ පෑ එම චිත්‍රපටයන් හි රංගනයෙන් පමණක් නොව ගීතයෙන්ද එක් වූයේ ය්. "සන්ධ්‍යාවේ ශ්‍රීය රම්‍යා ලෙස පේනා" — කපටි ආරක්‍ෂකයාට ද, "පින්සාර මාගෙ සොහොයුරා" — වැරදුණු කුරුමානමට ද, "ගලා කන්දේනී මතුවෙනා දොළකි ප්‍රීති ජීවිතේ" — පෙරළෙන ඉරණමට ද, "ඕලු මලෙහි සුදෝ සුදෝ" — හදිසි විනිශ්චයට ද, ජයමංගල ගාථාවන් — සැඟවුණු පිළිතුරට ද, "ලේ කිරිදීලා" — උමතු විශ්වාසයට ද — පළමු වරට මොහිදින් බෙග් සමග ද, "සුදට සුදේ සිරිය දිලේ" නව කතාවක්‌ පළමු වරට තිරගත කළ ඩබ්ලිව්. ඒ. සිල්වා සූරීන්ගේ — කැලෑහඳට ද, "අන්න සුදෝ අර පාට වලා" — අයිරාංගනීට ද, "රාණියේ එන්නකෝ නැගී" මතභේදයට ද, "පෙම්මල් මාලා නෙළා ගොතාලා" — පෙරකදෝරු බෑණාට ද, "මුහුදේ පතුලේ කිමිදී" — දොස්‌තරට ද ගායනා කලා ය.
ප්‍රවේශමෙන් යන්නකො සුදා මගේ චිත්‍රපටය තිරයට නැඟෙද්දී රම්බොඩ මාර්ගයේ රුක්‌මණී දේවිය හර්බට්‌ එම්. සෙනෙවිරත්න සමගින් මෝටර් රථයක නැඟී ගමන් කරන දර්ශනය රූගත කරන අවස්‌ථාවේදී රිය පාරෙන් ඉවතට පැන ප්‍රපාතයකට පෙරළීමේදී ගස්‌ දෙබලක රැඳී දෙදෙනාගේ ම ජීවිත බේරුණි.
"සිරියලතා" ඩබ්ලිව්.ඒ. සිල්වා ශූරීන්ගේ චිත්‍රපටයට නැගි දෙවන නව කථාවයි. රුක්‌මණී සිරියලතා නමින් ද්විත්ව චරිතයක්‌ නිරූපණය කළා ය. ඩබ්. ඒ. සිල්වා සූරීන්ගේ තෙවැනි වරට ද තිරගත කළ ඓතිහාසික නවකතාව වූ දෛවයෝගය හි ශීලා කුමරිය ලෙසත් රඟපෑවා ය. ඩොමී ජයවර්ධන සමගින් එක්‌ වී මුල් වරට රඟපෑවේ "සැමියා බිරිඳගේ දෙවියාය" චිත්‍රපටයේ ය. "සුවදෙන සිත සැනසුම් අම මිහිරකි රස ලොව පෙම්" ගීතය ගයමින් "ලාදලු" චිත්‍රපටයේ ස්‌ටැන්ලි පෙරේරා සමග අසුපිට නැඟ රංගනයක යෙදුණේ ඩබ්. ඩී. අමර දේවයන් සමගින් යුග ගීතයක්‌ ගයමිනි.
56 වරක්‌ තිරයේ පෙම්වතිය වී පෙම් ජවනිකා රඟ පාමින්, ඉන්පසුව වැඩිහිටි චරිතවලට මුල් තැන දෙමින් "අබුද්දස්‌ස කාලෙ" ආචාර්ය ලෙස්‌ටර් ඡේම්ස්‌ පීරීස්‌ මහතාගේ "අහසින් පොළොවට වැනි චිත්‍රපටවල මවු චරිතයට කොටු වූවාය. "සක්‌විති සුවය" චිත්‍රපටයේ අවසන් වරට රඟමින් තිස්‌ එක්‌ වසරක්‌ තුළ අනූවකට වැඩි සිනමා පටවලට රංගනයෙන් දායක වූවාය.
ඇය හට නිළියක වීමේ ආශාව එකල ඇගේ සිතෙහි සිහිනෙන් වත් වීමට අදහසක් නොතිබුණු බව ද ගී ගැයීමට නම් හය හතර දැනගත් දා සිටම ආශාවක් පැවති බවද ඇය කීවා ය.
කෙසේ හෝ ඇය ලංකාදීප පුවත්පතින් සංවිධානය කරනු ලැබූ දීපශිඛා සම්මානයෙන් පිදුම් ලැබුවා ය. ජාත්‍යන්තර චිත්‍රපට සඟරාවක් වන ඉන්දියාවේ ෆිල්ම් ෆෙයාර් විදේශීය සඟරාවේ මුල් පිටුවේ ඇගේ ඡායාරූපයක් පළ කිරීමෙන් සිනමා හා ගායන ක්ෂේත්‍රයට කරන ලද විශිෂ්ඨ සේවය අගයමින් උපහාර දැක් වීය. thumb|ෆිල්ම් ෆෙයාර් පුවත්පත රුක්මණීගේ රුවින්
ලක්ෂ්මන් ද සිල්වා
රුවන්පුර ලක්ෂ්මන් ද සිල්වා (උපත 1916 ඔක්තෝබර් 15) ලංකා දේශපාලඥයෙකි.
1960 මාර්තු 19 දින පැවති 4 වැනි පාර්ලිමේන්තු මැතිවරණයේදී ද සිල්වා ශ්‍රී ලංකා නිදහස් පක්ෂ අපේක්ෂකයා ලෙස අලුතින් නිර්මාණය කරන ලද බලපිටිය ආසනයෙන් තරග කළේය. ඔහු ඡන්ද 8,465ක් (මුළු ඡන්ද ප්‍රමාණයෙන් 33%ක්), ලංකා සමසමාජ පක්ෂයේ අපේක්ෂක එල්. සී. ද සිල්වාට වඩා ඡන්ද 647ක් ඉදිරියෙන් සහ එක්සත් ජාතික පක්ෂ අපේක්ෂක ඉයන් ද සොයිසාට වඩා ඡන්ද 2,230ක් ඉදිරියෙන් සිටියේය. කෙසේ වෙතත් මැතිවරණ ප්‍රතිඵලය ලංකාවේ ප්‍රධාන පක්ෂ දෙකෙන් එකකටවත් බහුතර බලයක් ඉතිරි නොකළ අතර ප්‍රතිඵලය වූයේ තවත් මැතිවරණයක් කැඳවීමයි. පසුව 1960 ජූලි 20 දින පැවති 5 වන පාර්ලිමේන්තු මැතිවරණයෙන් ඔහු නැවත තේරී පත් විය. මෙවර ඡන්ද 13,812ක් (මුළු ඡන්ද ප්‍රමාණයෙන් 55%ක්) සහ එක්සත් ජාතික පක්ෂ අපේක්ෂක වී.ටී. ද සොයිසාට වඩා ඡන්ද 2,971ක් ඉදිරියෙන් සිටී. 1964 දෙසැම්බර් 3 වැනිදා සිරිමාවෝ බණ්ඩාරනායක ආණ්ඩුවේ රාජාසන කතාව පරදවා පුවත්පත් ජනසතු කිරීමට නියෝජ්‍ය නායක චාල්ස් පර්සිවාල් ද සිල්වා සමඟ ඉවත් වූ ශ්‍රීලනිප සාමාජිකයන් දහතුන් දෙනාගෙන් එක් අයෙක් ලක්ෂ්මන් ය.
1965 මාර්තු 22 දින පැවති 6 වැනි පාර්ලිමේන්තු මැතිවරණයේදී ඔහු ශ්‍රී ලංකා නිදහස් සමාජවාදී පක්ෂයේ (SLFSP) අපේක්ෂකයා ලෙස බලපිටිය ආසනයට තරඟ කළේය. ශ්‍රී ලංකා නිදහස්‌ පක්‍ෂය සමඟ එක්‌සත් ජාතික පක්‍ෂය සන්ධානයක්‌ ගොඩනඟා ගෙන මැතිවරණ කොට්‌ඨාසයට අපේක්‍ෂකයකු ඉදිරිපත් කළේ නැත, ශ්‍රී ලංකා නිදහස්‌ පක්‌ෂය ද ඉදිරිපත් කළේ නැත. ද සිල්වා මහතා ඡන්ද 16,519ක් (මුළු ඡන්ද ප්‍රමාණයෙන් 49%ක්) ලබාගත් නමුත් ලංකා සමසමාජ පක්ෂයේ අපේක්ෂක ලොකුගේ චන්ද්‍රදාස ද සිල්වා මහතා විසින් ඡන්ද 96කින් පරාජයට පත් විය. 1967 දෙසැම්බරයේදී ලොකුගේ ද සිල්වා මහතා රජය සමඟ ගිවිසුමක් ඇති කර ගත් බව පවසමින් තනතුරෙන් ඉවත් විය. ඉන් අනතුරුව එම ආසනය සඳහා 1968 දෙසැම්බර් 17 වැනි දින අතුරු මැතිවරණයක් පවත්වන ලද අතර එහිදී ලංකා සම සමර පක්ෂයේ අපේක්ෂක වීරසිංහ ද සිල්වා ඡන්ද 1,530 කින් පරාජය කරමින් එක්සත් ජාතික පක්ෂය නියෝජනය කරමින් ද සිල්වා නැවත තේරී පත් විය.
1970 මහ පාර්ලිමේන්තු මැතිවරණයේදී එක්සත් පෙරමුණේ කොටසක් ලෙස ඉදිරිපත් වූ වීරසිංහ ද සිල්වා මහතා විසින් ද සිල්වා මහතා පරාජයට පත් කරන ලද්දේ ඡන්ද 8,000 කට වඩා වැඩි ප්‍රමාණයකින් ආසනය දිනා ගනිමිනි. 1977 ජුලි 21 දින පැවති 8 වැනි පාර්ලිමේන්තු මැතිවරණයේදී ද සිල්වා එක්සත් ජාතික පක්ෂයේ නාමයෝජනා ලබා ගැනීමට අපොහොසත් වූ අතර එම නිසා ස්වාධීන අපේක්ෂකයෙකු ලෙස ඉදිරිපත් විය. ඔහු නැවත තේරී පත්වීමේ උත්සාහය අසාර්ථක වූ අතර, ඡන්ද 4,556 ක් (මුළු ඡන්ද වලින් 16.4%) ලබාගෙන, එක්සත් ජාතික පක්ෂ අපේක්ෂක නෝමන් වෛද්‍යරත්නට වඩා ඡන්ද 11,189 කින් අඩු විය.
යොමු කිරීම්
ප්‍රවර්ගය:Date of death missing ප්‍රවර්ගය:1916 උපත්
එස්. ජූඩ් සිල්වා
=සාරාංශය= දුප්පත් දෙම්පියන්ට දාව බස්නාහිරතේගම්පහ දිස්ත්‍රික්කය]]ට අයත් ගණේමුල්ල නගරයේ තිබ්බොටුගොඩ නම් සුන්දර ගම්මානයේ උපත ලද එස් ජූඩ් සිල්වා තම ජීවිත කාලය තුලදී මහත්වු හැල හැප්පීම් භාධකයන්ට මෙන්ම දුක් කරදරයන්ට මුහුණ දුන්නද තම ජිවිතයේ මෙන්ම තම දරැවන්ගේ ඥාතීන්ගේ සහ ප්‍රදේශයේ ජනතාව මෙන්ම ශ්‍රී ලාංකීය ජනතාවගේ සුභ සිද්ධිය සදහා කටයුතු කරනා ලද පුද්ගලයෙකු විය ඔහුගේ ජිවිත කථාව පිළිබදව ඔහු විසින්ම අන්තර්ජාලයට ලියා ඇති විස්තරය වර්ථමානයේ මෙන්ම අනාගත පරපුට මහත් ආදර්ෂයක් වනු ඇත්තේ ඔහු තුල පැවති ධ්‍යෛය සම්පන්න භාවය මෙන්ම නිවරදි දෙය තෝරාගෙන එය තම පණටත් වඩා ආදරයෙන් වැළද ගනිමින් එම කටයුත්තේ සාර්ථකත්වය සදහා ගන්නා උත්සාහයයි
ඔහු විසින්ම ලියා ඇති තම ජීවිතය පිළීබද සත්‍ය කථාව ඉතාමත් වැදගත් කමක් ගනු ලබන්නේ එය අනෙකකුගේ සංස්කරනයක් නොවන බැවිණි
=හැදින්වීම= බස්නාහිර පලාතට අයත් ගම්පහ දිස්ත්‍රක්කයේ තිබ්බොටුගොඩ ග්‍රාමයේ රෝමාණූ කතෝලික දුප්පත් පවුලකට අයත්ව 1963 ජනවාරි මස 22 වන දින මෙලොවට බිහිවන ලදී.පියා එස් ඩබ්ලිව් වෙිලිස් සිල්ව හා මව එච් මේරි හැරියට් ප්‍රනාන්දු විය.පමොහු වැඩිමල් සහෝදරයෙකුගෙන් හා බාල සහෝදරයෙකුගෙන් මෙන්ම සහෝදරියකුගේ පවුලේ දෙවැන්නා විය.ඉතාමත් කටුක දිවි පෙවෙතක් ගත කරමින් අධ්‍යාපන කටයුතු හදාරන ලද්දේ දෙමව්පියන්ගේ උත්සාය මතය.මව වන එච් මේරි හැරියටි ප්‍රනාන්දු ගමි ප්‍රෙද්ශයේ කාගේත් දුක සැප බලමින් කටයුතු කරමින් සිටිනා ලදී.රොගාතුරැව පියා වන එස් වේලිස් සිල්වා සිටියද ආර්ථිකය කෙසේ හෝ ගොඩ නංවා ගනිමින් දරැවන්ගේ අධ්‍යාපනයට නිතරම උර දීමට කටයුතු කරන ලදී.
ගම පිළිබදව
බස්නාහිර පලාතට අයත් ගම්පහ දිස්ත්‍රක්කයේ තිබ්බොටුගොඩ ඉතාමත් දැකුම්ලළු සුන්දර ගම්මානයක් විය. තිබ්බොටුගොඩ,ගණේමුල්ල ගණේමුල්ල නගරයට සැතපුම් භාගයක් පමණ ඉතා ආසන්නයේ පිහිටි එකම ගම් දනව්වක් ලෙස හොරගොල්ල හා තිබ්බොටුගොඩ යන ගම්මානයන් දෙක හැදින්විය හැකිය.වර්ථමානයේ එම ගම්මානයන් දෙක වටා පිහිටි අනෙකුත් ගම්මානයන් වන්නේ පන්සලවත්ත,විලේගොඩ,පත්තිනිපිටිය සහ කුඩාබොල්ලත යන ගම්මානයන්ය. මෙම රමණිය ගම්මානයන් දෙක රමණිය කදු කිහිපයක් පිහිටා ඇති අතර ඒ සමගාමිව ගැමි ජිවිතයට නෑකම් කියන සරැසාර කෙත් යායකින් සමන්විත වන අතර කෙත් යාය මැදින් ගලා බස්නා උරැවල් ඔය කාගේත් නෙතට එක්කරනුයේ දැකුම්කලු මනහර දර්ශණයකි. ගැමි ජනයාගේ ප්‍රධානම ජිවනෝපාය කුඹුරැ ගෙවිතැන විය. මෙම ගම්මානයන්හි අතීතය හාරා අවුස්සාන්නාවු ඔනෑම අයෙකු හට දක්නට ලැබෙන්නේ පළමුවන රාජසිංහ රජ සමයේ දිවයින ආක්‍රමණය කොට සිටින ලද පෘතුග්‍රීසින් පලවා හැරීම සදහා යුධ සේනා මෙහෙයවද්දී මෙම පලාත් භාරව ඩිංගිරි නම් රජ කුමාරයෙක් මේ පදේශය භාරව ක්‍රීයාකර ඇති බවත්,සතුරන් හා සටන් කිරිම පිනිස ආරක්ෂිත ස්ථානයක් වශයෙන් මෙහි පිහිටි කදු ගැටයක් භාවිතා කළ බවට මුඛ පරම්පාරානුගත වංශ කථාවල පැවසේ.එසේ නම් නිරානුමානව රජ පවුලට අයත් කුමාරවරැ නිළමෙවරැ  මෙන්ම රාජකීය පනිවුඩකරැවන් සහ රට ආරක්ෂාකිමට සහය වු රණවිරැවන් මෙම ගම් පියස් හරහා කොතෙකුත් ගමන් කොට ඇත්ද යන්න අප හට සිතාගත හැක. තවද ඒ සදහා ඇති කදිම උදාහරණය වන්නේ මෙතෙක් ඉතිරිව ඇති නාම මාත්‍රයක් වශයෙන් හදුන්වනු ලබන ඩිංගිරි කඩුව නමින් පදේශයේ සෑම අයෙකුගේම සිත් ඇදගත් ඇල මාර්ගයක් වන ඩිංගිරි කඩුව යන ඇල මාර්ගයයි. ඒ අනුව බලන කළ මෙම ගම්මානය ‍‍‍වටිනාකමක් ඇති පසුබිමක් අනුව ගොඩනැගී ඇති පැරණි ගම්මානයක් වශයෙන් හදුන්වා දීමට අප කිසිවිටකත් පසුබට නොවිය යුතුය. 1815 දී ඉංග්‍රීසින් අතට සිරකරැවකු බවට පත් තුන් සිංහලයේ අන්තිම සිංහල රජ වන ශ්‍රී වික්‍රම රාජසිංහ නම් වූ මහ නිරිදුන් සිරකරැවකු ලෙසින් මහනුවර සිට කොලොම්තොටට රැගෙන යන ලද්දේද තිබ්බොටුගොඩ මායිමක් ගෙස සැලකෙන එමෙන්ම සභාවක් ලෙස 1999 ඔක්තෝම්බර් මස 01 වන තෙක් පැවති  ප්‍රධාන දෙව් මැදුර අසලින් බව මුඛපරම්පරානුගත කථාවන්හි සදහන් වීම ද විශේෂත්වයකි.
එස් වේලිස් සිල්වා
එස් වේලිස් සිල්වා පියා
ඔහු විසින්ම ලියා ඇති තම ජීවිතය පිළීබද සත්‍ය කථාව ඉතාමත් වැදගත් කමක් ගනු ලබන්නේ එය අනෙකකුගේ සංස්කරනයක් නොවන බැවිණි
එස් මේරි හැරියට්
එස් මේරි හැරියට් මව
සහෝදර සහෝදරියන්
සේනාසිංහ රංජිත් සිල්වා එස් සුමිත්‍රා රැක්මල් සිල්වා එස් අනුර සිල්වා මෙහි සදහන් සියලුම තොරතුරැ පිළීබද විස්තර කියවන්න මෙහ් පහත සදහන් අන්තර්ජාල පිටු නිරික්ෂණය කරන්න
ඔහු විසින්ම ලියා ඇති තම ජීවිතය පිළීබද සත්‍ය කථාව ඉතාමත් වැදගත් කමක් ගනු ලබන්නේ එය අනෙකකුගේ සංස්කරනයක් නොවන බැවිණි
යුධ හමුදාවට එක්වීම
්‍යුධ වාතාවරණය පැවති කාළසීමාවේ එනම් 1985 වර්ෂයේ මැයි මස 17 වෙනි දින ආරක්ෂක හමුදාවට සෙසු නිළයෙකු වශයෙන් එකතු වු මොහු ආරක්ෂක හමුදාව තුලදී විනය තරැක මෙන්ම දක්ෂ සෙුසු නිළයෙකු විය
විවාහය
1993 වර්ෂයේදී කැගල්ල දිස්ත්‍රක්කයේ යටපානගේ නන්දා අයිරංගනී නම් ගැමි දියණියක් සමගින් විවාහ දිවියටපත් වන ලදී ඔවුන් දෙපළට එස් චාරැක අශාන් ජයමල්ක සිල්වා යන නම්න් පුතෙක් හා එස් චමෝදි අශ්මිලා ජයලක්ෂිි සිල්වා යන නමින් දියණියක් විය
එල්ලේ ක්‍රීඩාව ප්‍රථමවරට අන්තර්ජාලයට යොමු කිරිම
ශ්‍රී ලාංකීයනට උරැමකම් කියන ලද එල්ලේ ක්‍රීඩාව වසර ගණනක් පුරා අතීත මුතුන් මිත්තන් විසින් විනොදාත්මක ක්‍රීඩාවක් වශයෙන් කරගෙන ගියද ජත්‍යන්තර වශයෙන් ඉදිරියට නොගිය අතර එය අන්තර්ජලයේ කිසිදු සටහනක් දක්නට නොමැති විය එය මනා ලෙසින් වටහා ගත් මොහු එල්ලේ ක්‍රීඩාව අන්තර්ජාලයට යොමු කිරිමට කටයුතු සලස්වමින් එල්ලේ ක්‍රීඩාවේ ප්‍රථම වරට බ්ලොග් අඩවි මගින්ද පසුව එල්ලේ ක්‍රීඩාව සදහාම වු ප්‍රථම සහ එකම අන්තර්ජාල පිටුව වශයෙන් www.srilankaelle.com යන වෙබ් පිටුව නිර්මාණය කරමින් මෙම ක්‍රීඩාව ජාත්‍යන්තර තලයට රැගෙන යාම පිණීස කටයුතු කරන ලදී එම ප්‍රථම වෙබ් පිටුව
ගාමිණි විදුහල් ආදි ශිෂ්‍ය සංගමය නැවත ගොඩ නැගීම
එකම අරමුණක් ව තිබු තමන්ට සිදුවු අසාධාරණ ක්‍රීයාවන් තවත් අයෙකුට ඉටු නොකිරිමට නම් ගමේ පාසැල දියුණුවට පත්කර ගනිමින් අනාගත පරපුර වෙත හොද අධ්‍යාපන තත්වයක් ලබා දීම යැයි සිතමින් කටයුතු කර ගම් ප්‍රදේශයේ බොහො අයෙකුගේ කිසිදු සහයක් නොලැබුනද තමන් ඉගෙන ගන්නා ලද පාසැල දියුණුවට පත්කර අනාගත පරපුර වෙත භාර දියයුතු බැවින් තමන් මුලික අධ්‍යාපනය හදාරන ලද තිබ්බොටුගොඩ ගාමිණි විදුහල් ආදි ශිෂ්‍ය සංගමය නැවත ආරම්භ කිරිමට කටයුතු යොදන ලදී
කැන්ගන් වතුර අයනීකාරකය
ශ්‍රී ලංකාවේ ජනතාවගේ ප්‍රයෝජනය සදහා අලෙවි කිරිමට ප්‍රථමයෙන් ගෙන්වන ලද කැන්ගන් වතුර අයනීකරණ මැෂින් එක පිළීබදව පළමුවරට අන්තර්ජාලයට ඇතුලත් කිරිම සහ විකිපිඩියා නිදහස් විශෟව කෝෂයට එය ඇතුලත් කරමින් සියලුම තොරතුරැ ඇතුලත් කිරිම
බෲනායි
බෲනායි නිල වශයෙන් බෲනායි දරුසලාමි හෝ බෲනායි රාජ්‍ය නමින් හැඳින්වේ. සාමයේ මුලස්ථානය (මැලේ, නෙගාරා බෲනායි දරුසලාම්, ජාවී)වන බෲනායි රාජ්‍යය දකුණු ගිණිකොන ආසියාවේ බෝනියෝහි උතුරු වෙරල තීරයෙහි පිහිටා ඇත. දකුණු චීනයේ වෙරළ තීරය හැරුණුකොට, එය සම්පූර්ණයෙන්ම මැලේසියාවේ සාරවත් රාජ්‍යයන්ගෙන් වට වී ඇත. තවද එය කොටස් දෙකකට වෙන් වී ඇත. එය ලිම්බාත් වලින් වෙන් වී ඇත. බෲනායි හි ඉහළම මානව වර්ධන ලැයිස්තුව පිහිටා ඇති රටක් වන අතර, එය දකුණු ගිනිකොණ රාජ්‍යයන් අතර වේ. සිංගප්පූරුව සංවර්ධිත රටක් ලෙස ලැයිස්තු ගත කර ඇත. අන්තර්ජාතික මූල්‍ය අරමුදලට අනුව (IMF), බෲනායි දල ගෘහස්ථ නිෂ්පාදිත මිලදී ගැනීම් අනුව ලෝකයේ හතරවන ස්ථානයේ සිටී. ප්‍රවර්ගය:ගිණිකොන දිග ආසියානු රටවල්
එස්. ජූඩ් සිල්වා
ජාලීය අලෙවි කරණය පිළීබද(Net Work Markating) සිංහල විශ්ව කෝෂයට ඇතුලත් කිරිම
ලෝකයේ දුප්පතුන් ධනපතියන් බවට පත්කරනු ලබන හා ඉතාමත් ඉක්මනින් ධනපතියන් බවට පත් විය හැකි  මෙන්ම දුප්පත් රටක සංවර්ධනය කරා යා හැකි එහෙත් හ්‍රී ලංකාවේ ජීවත්වෙන දුප්පත් තරැණ කරැණියන්ගේ  මෙන්ම මහජනතාවගේ  දැනුම අල්පව පවතින බැවින් එය දියුණූ කිරිම සහ ඔවුන් ධනවතුන් කර රට සංවර්ධනය කිරිමේ පරම චේතනාවෙන් යුක්තව මෙම විකිපිඩියා නිදහස් විශ්ව කෝෂ පිටුව ලියන ලදී
ශ්‍රී ලංකාවේ දේශපාලනයට එක්වීම
රටේ සංවර්ධනයට මගේ දායකත්වය" www.srilankaelle.com වෙබ් පිටුවේ නවතම වැඩසටහන අපේ සිහින පාර්ලිමේන්තුව "Our Dream Parliament"රට සංවර්ධනය කරනු ලබන මගේ ප්‍රතිපත්ති ප්‍රකාශණය.සිහින සත්‍යයක් වෙන බව අමතක කරන්න එපා..* [යු ටියුබ් Sri Lanka Elle වෙතින් සම්පූර්ණ විස්තරය අසන්න පුලුවන්...සිහින කියන්නේ නිදාගෙන ඉන්න විට පෙනෙන සිහින නෙමෙයි..තමන් ජීවත් වෙලා ඉන්න කාලේ ජීවිතය පවත්වාගෙන යාමට දකින සිහිනයි...ඒවා සාර්ථක වේ...විශ්වයේ නිතිය එයයි.එස් ජේ සිල්වා සංස්කාරක එල්ලය පුවත් සහ වෙබ් පිටු..
ශ්‍රී ලංකාවේ සත්‍ය ඉතිහාසය 2020 පාර්ලිමේන්තු මැතිවරණයේදී දේශපාලනයේ කරලියට ගෙන ඒම
ශ්‍රී ලංකාවේ සත්‍ය ඉතිහාසය මෙයට වසර දස දහස් ගණන්ක ඈත එපිට අතීතයකට දිව ගියද වර්ථමානය වෙන විට එම ඉතිහාසය අමතකකර දමා ඇතත් 2020 පාර්ලිමේන්තු මැතිවරණයේදී නැවතත් දේශපාලනයේ කරලියට ගෙන ඒමට කටයුතු කර ඇත.එහි මුලිකත්වය ගෙන කටයුතු කරනු ලබන්නේ වසර විසි දෙකක් ශ්‍රී ලංකාවේ යුධ හමුදාවේ සේවය කර විශ්‍රාම ගොස් සිටින බළලත් නිළධාර් 1 එස් ජේ සිල්වා විසිනි.මොහුගේ මව් එක්කය වන්නේ ශ්‍රී ලංකා සිංහ රෙජිමේන්තුවයි.ලංකාවේ දේශපාලකයින්ට මෙන්ම බොහෝ පිරිසකට අමතකව ගොස් ඇතත් වර්තමානය වන විට තම අතීතය ආවර්ජනය කරමින් සිටින පිරිසද ඉතා විශාලය. එහෙත් දේශපාලනමය වශයෙන් මේ පිළීබදව කිිසිවෙකුත් මේ දක්වා සටහන් කර නොමැත් වුවද මෙම මැතිවරණයත් සමගින් විශාල වශයෙන් මහජනතාව මේ පිළීබදව උනන්දුවක් දක්වනු ඇති බවද සදහන් කිරිමට හැකියාවක් ඇත. ශ්‍රී ලංකාවේ සත්‍ය ඉතිහාසය පිළිබදව විස්තර ඉදිරිපත් කරමින් සිටින පිරිස ඉතා විශාල වුවද එම අතීතය අමතක කීරිම එතරම් සුදුසු නොවන්නේ වර්තමානයේ අප රට පත්ව ඇති තත්වය අනුව බලන විටය.කෙසේ වෙතත් මෙම සත්‍ය ඉතිහාසය පිළිබදව ගවේෂණය කරනා විදේශ ජාතින් විසින් ඒ පිළිබදව දැන සිටියද?දන ගත්තද රටේ වත්මන් පාලකයින් ඒ පිළිබදව උනන්දුවක් නොදැක්වීම කණගාටුවට කරණක් වුවද?අපගේ යුතුකම වන්නේ එම සත්‍ය ඉතිහාසය පෙන්වා දෙන අයවලුන් සමගින් එකමුතුව මෙම අතීතය හාරා ගොඩ දැමීමය.එසේ නොවන්නේ නම් වත්මන් මෙන්ම අනාගත පරපුර විසින් වර්තමානයේ දිවි ගෙවමින් සිටි සෑම දෙනකුටම සාප කරනු ඇත.ඉන් මිදිමට නම් තම තමන් විසින් මෙහි සත්‍ය අසත්‍ය තාවය සොයා දැන ගත යුතුයි දේශපාලන වේදිකාවට ගෙන ඒම ශ්‍රී ලංකාව යටත් විජිතයක් වශයෙන් වසර 500 කට අධික කාලයක් සිටියද බටහිර ජාතින් විසින් මෙම ඉතිහාසය ක්‍රමක් ක්‍රමයෙන් යට දමා හෙළ ජාතිය පහත හෙලීමට කටයුතු කරන ලද්දේ හෙළ ජාතියේ සිතිමේ ශක්තියද ජානයන්හි අති ශක්තිමත් භාවයද ඉතා හොදින් අධ්‍යයනය කිරිමෙන් පසුය.එමෙන්ම හ්‍රී ලංකාවේ පිහිටිම එහි ඇති සම්පත් විශ්ව ශක්තිය අවශෝසනය කිරිමේ හැකියාව පිළිබදව සොයා බැලීමෙන් පසුවය. කෙසේ කොහොම කීවත් සිංහල ජාතිය ක්‍රමක් ක්‍රමයෙන් විනාශය කරා රැගෙන යාමට කටයුතු සැලසුම් කලද හෙළ ලේ ඇති මිනිසුන් ක්‍රමක් ක්‍රමයෙන් බිහිවෙමින් පවතින අතර එම අයවලුන් විසින් තම තමනගේ කාර්යය ඉටු කරමින් සිටින බැවින් එම සෑම අයෙකුටම තව තවත් දිරිමත් කිරිමක් වශයෙන් මෙවර මැතිවරණයට මුලිකත්වය ගෙන කටයුතු කරමින් සිටින්නේ ජාතියේ සත්‍ය ඉතිහාසයට පන දීමක් වශයෙන් බව සදහන් කල හැක.
දේශපාලනයට පිවිසීම 2020 - මගේ ප්‍රතිපත්ති ප්‍රකාශණය
24.විශාල ලෙසින් මහජන මුදල් විනාශ කරනු ලබන ක්‍රමවේදයක් වන බැවින් පලාත්සභා ක්‍රමවේදය අහෝසි කිරිම. 26.රටේ ජීවත් වෙන සෑම ජාතියකටම සෑම ආගමකටම එකම නිතියක් විය යුතුයි.
භාහිර සබැදි
ප්‍රවර්ගය:චරිත කතා ප්‍රවර්ගය:ශ්‍රී ලාංකිකයෝ ප්‍රවර්ගය:සිංහලයෝ ප්‍රවර්ගය:ආදි ගාමිණී ප්‍රවර්ගය:සමාජ සේවය ප්‍රවර්ගය:එල්ලේ ක්‍රීඩකයෝ ප්‍රවර්ගය:එල්ලේ ප්‍රවර්ගය:1963 උපත්
භූල් භුලයියා
භූල් භුලයියා (සිංහල: වංකගිරිය) යනු ප්‍රියදර්ශන් විසින් අධ්‍යක්ෂණය කළ 2007 ඉන්දියානු ප්‍රහසන සංත්‍රාස චිත්‍රපටයකි. මෙය මෝහන්ලාල් සහ ශෝබනා ප්‍රධාන චරිත නිරූපණය කළ මණිචිත්‍රතාලු නම් 1993 මලයාලම් චිත්‍රපටයේ නිල ප්‍රතිනිර්මාණයක් වේ. එම චිත්‍රපටයෙන් ඉන්දියානු චිත්‍රපට ගණනාවක් ප්‍රතිනිර්මාණය වී ඇත.
භූල් භූලයියාහි ප්‍රධාන චරිත නිරූපණය කරන්නේ අක්ෂේ කුමාර්, විද්‍යා බාලන්, අමීෂා පටෙල් සහ ෂයිනි අහූජා විසිනි. පරේශ් රාවල් සහ රාජ්පාල් යාදව් සහාය චරිත නිරූපණයෙන් දායක වේ. චිත්‍රපටයේ ස්වර මාලා සහ ධ්වනිපථය නිමවන ලද්දේ පිළිවෙලින් රංජිත් බැරට් සහ ප්‍රිතම් විසිනි. එහි පද රචනය සිදුකරන ලද්දේ සමීර් විසිනි. මෙය විචාරක මෙන්ම ආර්ථික වශයෙන් ද සාර්ථකත්වයට පත් විය.
මෙහි ප්‍රධාන චරිතය පෙළෙන ආබාධය වන විඝටන තදාත්ම ආබාධය (dissociative identity disorder) යනු සැබෑ මානසික රෝගයකි. මෙම රෝගී තත්ත්වයේ ලක්ෂණ විස්තර කිරීමේ දී වඩාත්ම සුප්‍රකට නිදසුන වන්නේ ෂර්ලි ආර්ඩල් මේසන් නම් ඇමරිකානු කාන්තාවගේ සිද්ධියයි.
කතාපුවත
බද්‍රි (මනෝජ් ජෝෂි) යනු පාරම්පරික මන්දිරයක වෙසෙන බ්‍රාහ්මණ පවුලක ප්‍රධානියායි. මෙම මන්දිරය බෙංගාලි සම්භාව්‍ය නර්තන ශිල්පිනියක වූ මංජුලිකා නිතර ගැවසුණු ස්ථානයකැයි පැවසේ. බද්‍රිගේ වැඩිමහල් සොයුරාගේ පුත්‍රයා සහ ලේලිය වන සිද්ධාර්ත් (ෂයිනි අහූජා) සහ ආව්නි (විද්‍යා බාලන්) එක්සත් ජනපදයේ සිට සිය ගම්මානය වෙත පැමිණෙන අතර, ඔවුහු සිය පාරම්පරික මන්දිරයේ නවාතැන් ගැනීමට තීරණය කරති. මෙය සිද්ධාර්ත්ගේ ළමාවියේ පෙම්වතිය වූ රාධාගේ (අමීෂා පටෙල්) ඊර්ෂ්‍යාවට හේතුවුව ද, පසුව ඇය ඉන් මිදෙයි. සිහුසනේ උරුමකරු වන සිද්ධාර්ත් රජු ලෙස නම් කෙරේ.
සිද්ධාර්ත් සහ ආව්නි නවාතැන් ගෙන සිටින මන්දිරය වරක් සිද්ධාර්ත්ගේ මුතුන් මිත්තකු වූ රාජා විභූති නාරායන් විසින් භාවිතයට ගෙන තිබිණි. ඔහු බෙංගාලයේ සිට පැමිණි මංජුලිකා නම් නළඟනට පෙම් කළේ ය. නමුත් මංජුලිකා මන්දිරයට පසුපසින් වූ නිවසෙහි නවාතැන් ගත් තවත් නර්තන ශිල්පියකු වූ ශෂිධර් සමග ප්‍රේමයේන බැඳුණා ය. ඔවුහු රහසේ මුණගැසුණහ. දුර්ගාෂ්ටමි දින රාත්‍රියේ රජු ඔවුන් දෙදෙනාගේ සම්බන්ධය සහ පලායාමට ඔවුන් සැලසුම් කොට ඇති බව දැනගනියි. ඔහු මාලිගය තුළ අවසන් වරට නර්තනයක් ඉදිරිපත් කරන මෙන් ඔවුනට පවසයි. අවසානයේ රජු ශෂිධර්ගේ හිස ගසා දමා මංජුලිකා ඇගේ කුටියේ සිර කරයි. රජුගේ විවාහ මංගල්‍ය දිනයේ මංජුලිකා ගෙල වැළලාගෙන මිය යන අතර, ඇගේ ආත්මය මෙම මන්දිරයේ දිවි ගෙවන කිසිදු රජකුට නිදහසක් නොදෙන බවට සාප කොට ඇත. ඉන් අනතුරුව නොයෙකුත් අද්භූත සිදුවීම් ගණනාවක් සිදු වේ. එහි දී රජු කෙරෙහි නපුරු ඇසක ග්‍රහණයට නතු වී ඇතැයි පැවසෙයි. නොදන්නා සිදුවීම් හේතුවෙන් රජු ද මිය යයි. පසුව, බලවත් මන්ත්‍රකරුවන්ගේ සහායෙන් ම්නදිරයේ තෙවන මහලේ පූජනීය කවචයක් තනා විභූති සහ මංජුලිකා‍ගේ ආත්ම ඒ තුළ අගුළු ලනු ලැබෙයි.
සිදුවීම් අවුල් සහගත තත්ත්වයට පත්වන්නේ ආව්නි තෙවන මහලේ කුටියේ යතුරෙහි පිටපතක් භාවිතයෙන් මංජුලිකාගේ ආත්මය සිරකළ තහනම් කාමරයේ අගුළු විවෘත කිරීමත් සමගයි. අනතුරුව මන්දිරය තුළ අස්වාභාවික සිදුවීම් ගණනාවක් සිදුවන්නට පටන් ගනියි. ආව්නි මන්දිරයට ප්‍රිය කරන අතර, ඇයට මංජුලිකා සහ ඇගේ ඛේදනීය කථා පුවත දැනගන්නට ලැබෙයි. ඇය මංජුලිකා ලෙස වශීකරණයට ලක්වේ. බද්‍රි සහ බාටුක් ශංකර් (පරේශ් රාවල්) මෙම දුෂ්ට බලවේගයෙන් මිදීමට ශ්‍රී යාග්‍යප්‍රකාශ්ජි භාරතී (වික්‍රම් ගෝඛලේ) නම් පූජකයකුගේ සහාය පැතීමට තීරණය කරයි. නමුත් අවාසනාවට මේ වනවිට එම පූජකයා ලන්ඩනය වෙත පිටත් වී ඇති අතර, ඔහු නැවත පැමිණෙන දින අවිනිශ්චිත වේ.
සිද්ධාර්ත් මෙම අද්භූත සිදුවීම් සම්බන්ධයෙන් රාධාව සැක කරයි. තමන් මුලින් ඇය හා විවාහ වන්නට සිටි නමුත් පසුව ආව්නි හා විවාහ වීම නිසා ඇය උමතු වී ඇතැයි සිද්ධාර්ත් සිතයි. ඔහු නිව් යෝක්හි සිටින සිය මිතුරකු වන මනෝවෛද්‍ය ආදිත්‍ය ශ්‍රීවාස්තව් (අක්ෂේ කුමාර්) කැඳවන්නේ රාධාට සිදුව ඇත්තේ කුමක්දැයි දැන ගැනීමටයි. ආදිත්‍ය මන්දිරයට පැමිණීමත් සමග සෑම දෙයක්ම ප්‍රහසනයක් බවට පත්වන්නේ ඔහු මෝඩ පුද්ගලයකු යැයි අන්‍යන් සිතන නිසායි. නමුත් ඔහු සැබැවින්ම බුද්ධිමත් අයෙකි. රාධා අත කිසිදු වරදක් නොමැති බව ආදිත්‍ය ක්‍රමිකව අනාවරණය කර ගනියි. මෙම සිදුවීම් පසුපස වෙනත් අයකු සිටී යැයි විශ්වාස කරන ඔහු රාධාට පෙම් කරයි. එක් රැයක ඔහුට මංජුලිකාව මුණගැසෙන අතර, තමන් ඇයව වළකන බව පවසයි. කෝපයට පත් භූතාත්මය දුර්ගාෂ්ටමි දිනයේ සිය පළිගැනීම සම්පූර්ණ කරගන්නා බවට ප්‍රතිඥා දෙයි.
සිද්ධාර්ත්ගේ ඥාති සොයුරිය වන නන්දිනී සහ ශාරද් ප්‍රධාන්ගේ (විනීත්) විවාහ ගිවිස ගැනීමේ දී, ආව්නි ශාරද්ගේ සිරුරෙහි ආහාර හලයි. ඔහුව පිරිසිදු කිරීමට ඇය ඔහුව කැඳවාගෙන යයි. ආදිත්‍ය සහ සිද්ධාර්ත් එතැනට පැමිණෙන විට ඔවුන් දකින්නේ ආව්නි සහ ශාරද් අතර ගැටුමක් ඇතිවී ඇති බවයි. ඔවුන් ඉක්මණින් මැදිහත් වේ. සිද්ධාර්ත් සිතන්නේ ශාරද් ආව්නිට හිංසා කොට ඇති බවයි. නමුත් ආදිත්‍ය පවසන්නේ සැබෑ වැරදිකරු රාධා නොව ආව්නි බවයි. ආව්නිට විඝටන තදාත්ම ආබාධය නම් මානසික ආබාධය ඇතැයි හෙළිවේ. එහි දී පුද්ගලයාගේ අනන්‍යතාවට බලපෑම් එල්ලවන අතර, ඔහු තමන් වෙනත් අයකු යැයි සිතීමට පෙළඹේ. මන්දිරයේ සිදුවූ සෑම දෙයක් පසුපසම සිටින්නේ ආව්නි බව ආදිත්‍ය හෙළි කරයි. ආව්නිගේ ළමා විය පිළිබඳ තොරතුරු රැස් කරගැනීමට තමන් ආව්නිගේ උපන් ගම වෙත ගිය බවත්, එහි දී සාක්ෂි හමුවූ බවත් ඔහු හෙළි කරයි. මෙය වටහා දීමට සිද්ධාර්ත්ට ආව්නිව කැඳවන මෙන් පවසයි. සිද්ධාර්ත් ඇයව පෙළඹවීමේ දී, ආව්නි මංජුලිකා සේ හැසිරෙන අතර, මින් බියට පත්වන සිද්ධාර්ත් ආදිත්‍යගෙන් ඇයව මුදවා ගන්නා ලෙස ඉල්ලා සිටියි.
දුර්ගාෂ්ටමි දිනයේ දී, මංජුලිකා ලෙසින් සැරසුණු ආව්නි නර්තනයේ යෙදෙනු ආදිත්‍ය සහ සිද්ධාර්ත් දකියි. ඇයට තමන් සිය පෙම්වතා වූ ශෂිධර් සමගින් මියයාමට ප්‍රථම රජු ඉදිරියේ නර්තනයේ යෙදෙනු මැවී පෙනෙයි. පැරණි විභූති නාරායන් රජු මංජුලිකාට පෙම් කළ අයුරුත්, මංජුලිකා සහ ශෂිධර්ගේ ඛේදනීය ප්‍රේම වෘත්තාන්තයත් අනාවරණය වේ. රජ මාලිගයේ නර්තනයේ යෙදෙන ආව්නි සිතා සිටින්නේ තමා මංජුලිකා බවත්, ශාරද් යනු ශෂිධර් බවත් ය. ආව්නි සම්පූර්ණයෙන්ම මංජුලිකා බවට පත්වෙමින් සිය සැමියා වූ සිද්ධාර්ත්ව මරාදමන්නට තැත් කරන්නේ මංජුලිකාගේ පෙම්වතාව මරාදැමූ රජු ඔහු යැයි සිතමිනි.
ආව්නිව සුව කරගැනීම පිණිස ආදිත්‍ය මංජුලිකාව පොරොන්දු කරගන්නේ රජුව මරා ඇගේ පළිගැනීම සම්පූර්ණ කරගැනීමට ඇයට අවස්ථාව හිමිවුවහොත් ආව්නිගේ සිරුරෙන් නික්ම යන ලෙසටයි. පූජක ශ්‍රී යාග්‍යප්‍රකාශ්ජී භාරතී පැමිණෙන අතර, ඔහුගේ සහාය ඇතිව දුර්ගාෂ්ටමි චාරිත්‍රයේ දී, ආදිත්‍ය සැලැස්මක් යොදයි. ඒ අනුව රජු මරා දමන අයුරින් අනුරුවක් තනා එය විනාශ කොට රජු මියගොස් ඇති බව ඇයට පෙනෙන්නට සලස්වයි. මංජුලිකා සිතන්නේ තමන් සැබැවින්ම රජුව මරාදැමූ බවයි. මෙම "ඝාතනයෙන්" පසුව තෘප්තියට පත් මංජුලිකා සදහටම ආව්නිගේ සිරුර හැර යයි. ආව්නි සුවපත් වන අතර, සෑම දෙයක්ම යහපත් අතට හැරේ. මේ අතර තමන්ව විවාහ කරගැනීමට රාධා කැමති නම් තමන් සිය දෙමාපියන් කැඳවන බව ආදිත්‍ය පවසයි. ප්‍රීතියට පත් රාධා එයට ඇගේ නිහඬ අනුමැතිය ලබා දෙයි.
නළුවරණය
මුලින් භූල් භුලයියාහි කාන්තා චරිත සඳහා යෝජනා වී තිබුණේ ඓශ්වර්යා රායි සහ කැට්‍රිනා කෙයිෆ් ය. ඔවුන් මෙම ඉල්ලීම ප්‍රතික්ෂේප කිරීමත් සමග ඒ වෙනුවට විද්‍යා බාලන් සහ අමීෂා පටෙල් තෝරාගැනිණි. මෙම චිත්‍රපටය සඳහා කථක් නර්තනය පුහුණු වීමට විද්‍යා බාලන්ට සිදු විය. මෙහි ඇති තවත් අහඹු සිදුවීමක් වන්නේ මණිචිත්‍රතාලුහි දෙමළ ප්‍රතිනිර්මාණය වූ රජිනිකාන්ත් රංගනයෙන් දායක වූ චන්ද්‍රමුඛී (2005) චිත්‍රපටයේ චරිත නිරූපණය කළ විනීත් හට මෙහි ද එම චරිතය නිරූපණය කිරීමට සිදුවීමයි. මෙහි නර්තනය ප්‍රධාන වශයෙන්ම කථක්, ඔඩිසි සහ භරතනාට්‍යම් සම්මිශ්‍රණයකි.
ස්වර මාලා
චිත්‍රපට ස්වරමාලාව රචනය සහ නිෂ්පාදනය කරන ලද්දේ රංජිත් බැරට් විසිනි.
බොක්ස් ඔෆීස්
භූල් භුලයියා ආර්ථික අතින් සාර්ථකත්වයට පත් අතර, එය ඉන්දියාව තුළ inr 497000000ක ශුද්ධ ආදායමක් උපයා ගත්තේ ය. මෙය 2007 වර්ෂයේ 6වන ඉහළම දේශීය චිත්‍රපට ආදායම වේ.
චිත්‍රපටයේ සමස්ත විදෙස් ආදායම $3,910,000ක් විය. මෙහි එක්සත් රාජධානියේ සර්වකාලීන ‍විදෙස් ආදායම $1,380,000ක් ද, උතුරු ඇමරිකාවේ $1,130,000 ද, එක්ස්ත අරාබි එමිරේටයේ $820,000ක් ද, ඕස්ට්‍රේලියාවේ $151,000ක් සහ වෙනත් වෙළඳපොලවල $429,000ක් ද වශයෙන් විය.
ලොව පුරා ප්‍රදර්ශනයෙන් චිත්‍රපටය inr 840000000ක ආදායමක් උපයා ගත්තේ ය.
චිත්තක්ෂණය
චිත්තක්ෂණය යනු බුද්ධ දර්මයේ අභිධර්ම විෂයට අයත් වචනයකි.අභිධර්මයට අනුව සිත ඉතා සීග්‍රයෙන් වෙනස්වන අතරඑසේ වෙනස්වන සිතෙහි තත්පරයෙන් ඉතා කුඩා කාල පරාසයක් මින් හැගේ.( චිත්ත+ක්ෂණය )
ටජ් මහල්
[[File:Taj Mahal, Agra, India edit3.jpg|thumb|දකුණු දිශාවෙන් බැලූ විට ටජ්මහල දිස්වන අයුරු
නම - ටජ්මහල් Taj Mahal ताज महल تاج محل
උන්නතාංශය - මීටර 171(අඩි 561)
ඉදිකරනලද වර්ෂය - 1632–1653
ප්‍රධාන ගෘහ නිර්මාණශිල්පියා -  උස්ටාඩ්-අහමඩ්-ලහාවුරි
ගෘහ නිර්මානශිල්පය - මෝගල් ගෘහ නිර්මානශිල්පය
]]
1983 දී ටජ්මහල යුනෙස්කෝ ලෝක උරුමයක් විය. කිරිගරුඬ බුබ්බුලාකාර කොත සහිත සොහොන් ගැබ මෙහි ප්‍රධාන අංගය වුවත් ටජ්මහල් යනු ගොඩනැඟිලි සංකිර්ණයකි. මෙහි ඉදිකිරීම් 1632 දී පමණ ආරම්භ කළ අතර චිත්‍ර හා කැටයම් ශිල්පීන් දහස් ගනණකගේ දායකත්වයෙන් 1653 දී පමණ ඉදිකිරීම් අවසන් විය. ටජ්මහල ඉදිකිරීමේදි අධිරජ්‍යාගේ මඟ පෙන්වීම මත ගෘහ නිර්මාණ ශිල්පින් කිහිප දෙනෙකුම කටයුතු කර ඇත. ඒ අතරින් "අබ්-උල්-කරීම්", "මාමුර්-ඛාන්", "මක්‍රමත්-ඛාන්" හා ප්‍රධාන ගෘහ නිර්මාණ ශිල්පී "උස්ටාඩ්-අහමඩ්-ලහාවුරි" විශේෂ වේ.
මූලාරම්භය
"පව්කාරයකු වුවද මෙහි පැමිණි කල  ඔහුගේ සියලු පෙර පව් සෝදා  වරදකාරී හැඟීමෙන් මුදවා  සමාව දුන් කෙනෙකු ලෙස පව් වලින් නිදහස් කල හැකි  දැකීමෙන් පවා සුසුම්ලෑමට හේතුවන  ඉර හඳ පවා කඳුලූ වගුරුවන  ටජ්මහල  මැවුම්කරුවාගේ මහිමය විදහා පෑමට  මහ පොලව මත ඉදිකරන ලද්දකි"
ටජ්මහල ඉදිකිරීමෙදී පර්සියානු ගෘහ නිර්මාණ ශිල්පිය ලක්ෂණ බලපා ඇත්තා සේම එවකට ඉදිකර තිබු මෝගල් ගොඩනැඟිලි වල ගෘහ නිර්මාණ ලක්ෂණ බලපා ඈත. ඒ අතර "ගුර්-එ-අමීර්", "ඉට්මැඩ්-උඩ්-ඩුලහ් හි සොහොන් මන්දිරය (කුඩා ටජ්මහල් ලෙසද හදුන්වයි) හා "ජමා-මස්ජිඩ්" ඒ අතර ප්‍රධාන වේ. මිට ඉහතදී මෝගල් ගොඩනඟිලි සඳහා රතු වැලි ගල් භාවිතා වු අතර "ෂා-ජෙහාන්" රජු විසින් කිරිගරුඬ හදුන්වාදෙන ලදී.
සොහොන් ගැබ
[[File:Taj_site_plan.png|366px|thumb|ටජ්මහලෙහි බිම් සැකැස්ම
1 සඳරැස් උද්‍යානය(Moonlight Garden) හා යමුනා නදිය
2 සොහොන් මන්දිරය, ඉස්ලාම් දේවස්ථානය හා ජාවෙබ්
3 උද්‍යානය
4 ඇතුලුවන දොරකඩ හා අනෙක් සොහොන්
5 ටාජ් ගාන්ධි වෙළඳ ප්‍රදේශය]] thumb|යමුනා නදියේ ඉවුරේ සිට ටජ්මහල දිස්වන අයුරු thumb|නැගෙනහිර දිශාවෙන් දිස්වන අයුරු
ටජ්මහල් ගොඩනැඟිලි සංකිර්ණ්යේ ප්‍රධාන අංගය සොහොන් ගැබයි. සුදු පැහැති විශාල චතුරස්‍රාකාර පාදමක් මත ඉදිකර ඇති මෙය බොහෝ මෝගල් ගොඩනැඟිලි මෙන්ම "ඉවාන්"(ආරුක්කු හැඩැති දොරකඩක්), විශාල බුබ්බුලාකාර කොතක් හා කොත් කැරැල්ලකින් යුක්තය.
මෙහි පාදම් සැකිල්ල ඉතා විශාල වූත් කුටීර සහිත අසමමිතික අෂ්ටාස්‍ර හැඩ ගනී. මෙහි එක පැත්තක් මීටර් 55(අඩි 180) පමණ වේ. මෙම සෑම පෙදෙසකින්ම විශාල ආරුක්කු මඟවල් තනා ඇති අතර ආරුක්කු හැඩැති සඳළුතල නිමවා ඇත්තෙ ගොඩනැඟිල්ලෙ සෑම පැත්තක්ම සමමිතික වන පරිදිය. ප්‍රාසාදශෘංග සතරක් ගොඩනැගිල්ලේ පාදමේ කොන් සතරෙහි පිහිටයි. ප්‍රධාන කුටීරයේ "ෂා-ජෙහාන්" රජුගේ හා "මුම්ටාස්" දේවියගේ ව්‍යාජ සොහොන් කොත් පිහිටයි. සත්‍ය සොහොන් ගැබ් පිහිටා ඇත්තේ ඊට පහලින්ය.